# Artxibo-kudeatzailea Eskuliburua

## Sarrera

Artxibo-kudeatzailea aplikazioa erabil dezakezu, artxibo bat sortu, ikusi, aldatu edo deskonprimatzeko. Artxibo bat beste fitxategi batzuentzako edukitzaile gisa jarduten duen fitxategi bat da. Artxibo batek hainbat fitxategi, karpeta eta azpikarpeta izan ditzake, normalean konprimituta.

Artxibo-kudeatzaileak interfaze grafiko bat eskaintzen du bakarrik, eta `tar`, `gzip`, eta `bzip2` bezalako komando-lerroko utilitateetan oinarritzen da artxibo-eragiketetarako.

Sisteman komando-lerroko tresna egokiak instalatuta badituzu, artxibo-kudeatzaileak ondorengo taulan zerrendatutako artxibo-formatuak onartzen ditu.

Formatua | Fitxategiaren luzapena
7-Zip artxiboa | `.7z`
WinAce artxiboa | `.ace`
ALZip artxiboa | `.alz`
AIX indexatutako artxibo txikia | `.ar`
ARJ artxiboa | `.arj`
Kabinete-fitxategia | `.cab`
UNIX CPIO artxiboa | `.cpio`
Debian Linux paketea | `.deb`
ISO-9660 CD disko-irudia | `.iso`
Java artxiboa | `.jar`
Java enterprise artxiboa | `.ear`
Java web artxiboa | `.war`
LHA artxiboa | `.lha`, `.lzh`
WinRAR artxibo konprimatua | `.rar`
RAR konprimatutako komikia | `.cbr`
RPM Linux paketea | `.rpm`
Konprimatu gabeko tar artxiboa | `.tar`
`bzip` bidez konprimatutako tar artxiboa | `.tar.bz` edo `.tbz`
`bzip2` bidez konprimatutako tar artxiboa | `.tar.bz2` edo `.tbz2`
`gzip` bidez konprimatutako tar artxiboa | `.tar.gz` edo `.tgz`
`lzip` bidez konprimatutako tar artxiboa | `.tar.lz` edo `.tlz`
`lzop` bidez konprimatutako tar artxiboa | `.tar.lzo` edo `.tzo`
`compress` bidez konprimatutako tar artxiboa | `.tar.Z` edo `.taz`
`7zip` bidez konprimatutako tar artxiboa | `.tar.7z`
Stuffit artxiboak | `.bin` edo `.sit`
PKZIP edo WinZip artxiboa | `.zip`
ZIP konprimatutako komikia | `.cbz`
Zoo artxiboa | `.zoo`

UNIX eta Linux sistemetako artxibo-formaturik ohikoena `gzip` edo `bzip2` bidez konprimatutako tar artxiboa da.

Microsoft Windows sistemetako artxibo-formaturik ohikoena PKZIP edo WinZip bidez sortutako artxiboa da.

### Artxiboak ez diren konprimatutako fitxategiak

Artxiboa ez den konprimatutako fitxategi bat `bzip2`, `gzip`, `lzip`, `lzop`, `compress` edo `rzip` erabiltzen duzunean sortzen den fitxategi bat da. Adibidez, `file.txt.gz` sortzen da, `gzip` erabiltzen duzunean `file.txt` konprimatzeko.

Artxibo-kudeatzailea erabil dezakezu, artxiboa ez den fitxategi bat sortu, ireki eta erauzteko.

## Erabiltzen hasteko

Atal honek artxibo-kudeatzailea erabiltzen hasteko informazioa ematen du, eta artxibo-kudeatzailea erabiltzaile-interfazea deskribatzen du.

### Artxibo-kudeatzailea abiaraztea

Artxibo-kudeatzailea era hauetan abiaraz dezakezu:

Aplikazioak menua

- Aukeratu Gehigarriak Artxibo-kudeatzailea.

Komando-lerroa

- Exekutatu komando hau: `file-roller`

### Artxibo-kudeatzailea abiarazten duzunean

Artxibo-kudeatzailea abiarazten duzunean, leiho hau azalduko da:

#### Artxibo-kudeatzailea leihoa

File Roller-en leiho nagusia erakusten du.

Artxibo-kudeatzailearen leihoak honako elementuak ditu:

Menu-barra

- Menu-barrako menuek artxibo-kudeatzailean artxiboekin lan egiteko behar dituzun komando guztiak dituzte.

Tresna-barra

- Tresna-barrak menu-barraren bidez erabil ditzakezun komandoetako batzuk izaten ditu. Artxibo-kudeatzaileak tresna-barra erakusten du lehenespenez. Tresna-barra ezkutatzeko, aukeratu Ikusi Tresna-barra. Tresna-barra azaltzeko, aukeratu berriz Ikusi Tresna-barra.

Karpeta-barra

- Karpeta-barraren bidez, artxibo baten barruan karpeten artean nabiga dezakezu. Artxibo-kudeatzaileak karpeta-barra erakusten du karpeta-ikuspegian bakarrik. Ikus file-roller-view-type-folder informazio gehiago izateko.

Bistaratze-area

- Bistaratze-areak artxiboaren edukiak bistaratzen ditu.

Egoera-barra

- Egoera-barrak artxibo-kudeatzailearen uneko jarduerari buruzko informazioa eta artxibo-edukiei buruzko testuinguru-informazioa bistaratzen ditu. Artxibo-kudeatzaileak egoera-barra erakusten du lehenespenez. Egoera-barra ezkutatzeko, aukeratu Ikusi Egoera-barra. Egoera-barra azaltzeko, aukeratu berriz Ikusi Egoera-barra.

Artxibo-kudeatzailearen leihoan eskuineko botoiaz klik egiten duzunean, aplikazioak laster-menu bat bistaratzen du. Laster-menuak testuinguruko artxibo-komando ohikoenak izaten ditu.

#### Fitxategi-sistema arakatzea

Artxibo-kudeatzaileko zenbait elkarrizketa-koadroen bidez (Berria, Ireki, Erauzi...), ordenagailuko fitxategiak eta karpetak araka ditzakezu. Joan Mahaigaineko erabiltzailearen gidara fitxategiak arakatzeko elkarrizketa-koadroak erabiltzaileari buruz gehiago jakiteko.

Mahaigaineko erabiltzailearen gidako Laster-markak atalera ere joan zaitezke, Lekuak panela zure kokaleku gogokoenetara joateko nola erabil dezakezun ikasteko.

## Artxiboekin lan egitea

Artxibo-kudeatzailea erabiltzen duzunean artxibo batekin lan egiteko, aldaketa guztiak diskoan gordetzen dira berehala. Adibidez, artxibo batetik fitxategi bat ezabatzen baduzu, artxibo-kudeatzaileak zuk Ados sakatu bezain laster ezabatzen du fitxategia. Aplikazio gehienek ez dute portaera hori, normalean aplikaziotik irtetean edo menuan Gorde hautatzean bakarrik gordetzen baitira aldaketak diskoan.

Artxibo bat oso handia bada edo sistema motela baduzu, artxibo-ekintza batzuek denbora luzea behar izan dezakete. Uneko prozesua abortatzeko, sakatu Ihes. Bestela, aukeratu Ikusi Gelditu, edo sakatu Gelditu tresna-barran.

Artxibo-kudeatzailean, ekintza bera hainbat eratan garatu ahal izango duzu. Esate baterako, hona artxibo bat irekitzeko moduak:

Interfazearen osagaia | Ekintza
Leihoa | Arrastatu artxibo bat artxibo-kudeatzailearen leihora beste aplikazio batetik, esaterako fitxategi-kudeatzaile batetik.
Menu-barra | Aukeratu Artxiboa Ireki. Fitxategia ireki berri baduzu, Artxiboa menuan zerrendatuko da zuzenean.
Tresna-barra | Egin klik tresna-barrako Ireki botoian. Artxiboa ireki berri baduzu, egin klik tresna-barrako Ireki botoitik hurbil dagoen behera gezian.
Egin klik laster-menuan eskuineko botoiaz | Egin klik artxiboan eskuineko botoiaz, eta aukeratu Ireki laster-menutik.
Laster-teklak | Sakatu Ktrl O.

Eskuliburu honek funtzionaltasuna dokumentatzen du menu-barratik.

### Fitxategi-izenaren ereduak

Artxibo-kudeatzailearekin hainbat fitxategi aldi berean gehitu, erauzi edo ezaba ditzakezu. Eredu batekin bat datozen fitxategi guztiei ekintza bat aplikatzeko, sartu eredua testu-koadroan. Ereduak komodin estandarrak izan ditzake, hala nola * , edozein katerekin bat etortzeko, eta ? edozein ikur soilekin bat etortzeko. Eredu bat baino gehiago sar ditzakezu puntu eta komaz bereizita. Artxibo-kudeatzaileak gutxienez ereduetako batekin bat datozen fitxategi guztiei ekintza aplikatzen die. Ondorengo taulako adibideek erakusten dute fitxategi-izenaren ereduak nola erabili fitxategiak hautatzeko.

Eredua | Bat datozen fitxategiak
`*` | Fitxategi guztiak
`*.tar*` | `tar` luzapena duten fitxategi guztiak, `tar` luzapenaren ondoren ikur-sekuentzia bat dutenak barne, esaterako `filename.tar.gz`
`*.jpg; *.jpeg` | `jpg` edo `jpeg` luzapena duten fitxategi guztiak
`file?.gz` | `gz` luzapena duten eta fitxategiaren izenaren ondoren karaktere bat duten fitxategi guztiak, adib. `file2.gz` edo `filex.gz`.

### Artxibo bat irekitzeko

Artxibo bat irekitzeko, jarraitu urrats hauek:

1. Aukeratu Artxiboa Ireki, Ireki elkarrizketa-koadroa bistaratzeko. Bestela, sakatu Ktrl O, edo egin klik tresna-barrako Ireki aukeran.

2. Hautatu ireki nahi duzun artxiboa.

3. Sakatu Ireki.

Artxibo-kudeatzaileak automatikoki zehazten du artxibo mota, eta bistaratzen du:

- Artxiboaren izena leihoaren titulu-barran

- Artxibo-edukiak bistaratze-arean

- Fitxategi eta karpeten (objektuen) zenbakia uneko kokalekuan, eta haien deskonprimatu ondorengo tamaina, egoera-barran.

Beste artxibo bat irekitzeko, aukeratu berriz Artxiboa Ireki. Artxibo-kudeatzaileak artxibo bakoitza leiho berri batean irekitzen du. Ezin duzu beste artxibo bat leiho berean ireki.

Artxibo-kudeatzaileak ezagutzen ez duen formatu batean sortutako artxibo bat irekitzen saiatzen bazara, aplikazioak errore-mezu bat bistaratzen du. Ikus file-roller-intro onartutako formatuen zerrenda ikusteko.

### Artxibo batean fitxategiak hautatzeko

Artxibo bateko fitxategi guztiak hautatzeko, aukeratu Editatu Hautatu denak, edo sakatu Ktrl A.

Artxibo bateko fitxategi guztiak desautatzeko, aukeratu Editatu Desautatu denak, edo sakatu Maius Ktrl A.

### Artxibo batetik fitxategiak erauzteko

Irekitako artxibo batetik fitxategiak erauzteko, eman ondorengo urratsak:

1. Hautatu erauzi nahi dituzun fitxategiak. Fitxategi gehiago hautatzeko, mantendu sakatuta Ktrl eta egin klik hautatu nahi dituzun fitxategietan.

2. Aukeratu Artxiboa Erauzi, Erauzi elkarrizketa-koadroa bistaratzeko. Bestela, sakatu Erauzi tresna-barran.

3. Hautatu artxibo-kudeatzaileak zein karpetatatik erauzi behar dituen fitxategiak.

4. Hautatu eskatutako erauzteko aukerak. Erauzteko aukerei buruzko informazio gehiago izateko, ikus file-roller-extract-options.

5. Sakatu Erauzi.

   Artxiboko fitxategi guztiak pasahitz bidez babestuta badaude, eta, zuk zehaztu ez baduzu, artxibo-kudeatzaileak pasahitza sartzeko eskatuko dizu.

   Artxiboko fitxategi batzuk baina ez guztiak pasahitz bidez babestuta badaude, eta pasahitza ez baduzu zuk zehaztu, artxibo-kudeatzaileak ez dizu pasahitzik eskatuko. Nolanahi ere, artxibo-kudeatzaileak babestu gabeko fitxategiak bakarrik erauzten ditu.

   Pasahitzei buruzko informazio gehiago izateko, ikus file-roller-encrypt-files.

Halaber, artxibo-kudeatzaileak bideak ematen ditu fitxategi-kudeatzailearen leiho bateko artxibo batetik fitxategiak erauzteko, artxibo-kudeatzailearen leihorik ireki gabe. Ikus file-roller-fmgr informazio gehiago izateko.

Erauzte-eragiketak zehazten diren fitxategien kopia bana erauzten du artxibotik. Erauzitako fitxategiek eta artxiboan gehitutako jatorrizko fitxategiek baimen eta aldatze-data berak dituzte.

Erauzte-eragiketak ez ditu artxiboaren edukiak aldatzen. Artxibo batetik fitxategiak nola ezabatu jakiteko, ikus file-roller-delete-files.

### Artxibo bat ixteko

Uneko artxiboa eta uneko artxibo-kudeatzailearen leihoa ixteko, aukeratu Artxiboa Itxi, edo sakatu Ktrl W.

Ez dago modurik uneko artxiboa ixteko artxibo-kudeatzailearen leihoa itxi gabe.

## Artxiboak sortzea

Aurretik dauden artxiboak irekitzeaz gain, artxibo berriak ere sor ditzakezu artxibo-kudeatzailearekin.

### Artxibo bat sortzeko

Artxibo bat sortzeko, eman urrats hauek:

1. Aukeratu Artxiboa Berria, Berria elkarrizketa-koadroa bistaratzeko. Bestela, sakatu Ktrl N, edo egin klik tresna-barrako Berria aukeran.

2. Zehaztu artxibo-kudeatzaileak zein karpetatan kokatu behar duen artxibo berria, Gorde karpetan... goitibeherako zerrendako sarrera batean klik eginez. Karpeta zerrendan ez badago, egin klik Arakatu beste karpeta batzuk aukeran, eta hautatu karpeta. Bestela, sartu bidea Izena testu-koadroan.

3. Sartu artxibo berriaren izena, fitxategi-luzapena barne, Izena testu-koadroan. Bestela, artxibo-izena luzapenik gabe zehaztu dezakezu, eta, ondoren, artxibo mota hautatu Artxibo mota goitibeherako menutik. Horrela luzapena automatikoki gehituko zaio.

4. Hautatu behar diren sortzeko aukerak, Beste aukera batzuk hautatuz. Sortzeko aukerei buruzko informazio gehiago izateko, ikus file-roller-create-options.

5. Hautatu Berria. Artxibo-kudeatzaileak artxibo huts bat sortzen du, baina ez du oraindik artxiboa diskoan idazten.

6. Gehitu fitxategiak artxibo berriari, hemen deskribatzen den bezala: file-roller-add-files.

   Artxibo-kudeatzaileak artxibo berri bat diskoan gordetzeko, artxiboak gutxienez fitxategi bat eduki behar du. Artxibo berri bat sortzen baduzu, eta artxibo-kudeatzailetik artxiboari fitxategirik gehitu gabe ateratzen bazara, artxibo-kudeatzaileak artxiboa ezabatuko du.

### Artxibo bati fitxategiak gehitzeko

Artxibo batean fitxategiak gehitzeko, eman urrats hauek:

1. Erabaki artxiboan non gehitu nahi dituzun fitxategiak, eta ireki artxiboko kokaleku hori.

2. Aukeratu Editatu Gehitu fitxategiak Gehitu fitxategiak elkarrizketa-koadroa bistaratzeko, edo sakatu Gehitu fitxategiak tresna-barran.

3. Hautatu gehitu nahi dituzun fitxategiak. Fitxategi gehiago hautatzeko, mantendu sakatuta Ktrl eta egin klik fitxategietan.

4. Sakatu Gehitu. Artxibo-kudeatzaileak artxiboko uneko karpetan gehitzen ditu fitxategiak.

Ezin duzu artxiboan karpetarik gehitu Gehitu fitxategiak elkarrizketa-koadroarekin. Karpeta bat gehitzeko, ikus file-roller-add-folder.

Gehitu fitxategiak elkarrizketa-koadroak Gehitu berriagoa bada bakarrik aukera ematen du. Ikus file-roller-add-options aukera horri buruzko informazio gehiago izateko.

Halaber, badago aukera fitxategi-kudeatzailearen leihoan artxibo bati fitxategiak gehitzeko, artxibo-kudeatzailearen leihorik ireki gabe. Ikus file-roller-fmgr informazio gehiago izateko.

Gehitze-eragiketak zehazten diren fitxategien edo karpeten kopia bana gehitzen du artxiboan. Artxibo-kudeatzaileak ez ditu jatorrizko fitxategiak kentzen, eta fitxategi-sisteman aldatu gabe geratzen dira. Artxiboan gehitutako kopiek eta jatorrizko fitxategiek baimen eta aldatze-data berak dituzte.

### Artxibo bati karpeta bat gehitzeko

Artxibo batean karpeta bat gehitzeko, eman urrats hauek:

1. Erabaki artxiboan non gehitu nahi dituzun fitxategiak, eta ireki artxiboko kokaleku hori.

2. Aukeratu Editatu Gehitu karpeta bat Gehitu karpeta bat elkarrizketa-koadroa bistaratzeko.

3. Hautatu gehitu nahi duzun karpeta.

4. Sakatu Gehitu. Artxibo-kudeatzaileak artxiboko uneko karpetan gehitzen du karpeta.

Gehitu karpeta bat elkarrizketa-koadroak zenbait aukera aurreratu eskaintzen ditu. Ikus file-roller-add-options informazio gehiago izateko.

### Artxibo bat beste formatu batera bihurtzeko

Artxibo bat beste formatu batera bihurtzeko eta fitxategi berri gisa gordetzeko, eman urrats hauek:

1. Ireki bihurtu nahi duzun artxiboa.

2. Aukeratu Artxiboa Gorde honela..., Gorde elkarrizketa-koadroa bistaratzeko.

3. Sartu artxibo-izen berria Izena testu-koadroan.

4. Hautatu formatu berria Artxibo mota goitibeherako zerrendan. Bestela, sartu fitxategi-izenaren luzapena Izena testu-koadroan, eta hautatu Automatikoa Artxibo mota goitibeherako zerrendan.

5. Hautatu behar diren sortzeko aukerak, Beste aukera batzuk hautatuz. Sortzeko aukerei buruzko informazio gehiago izateko, ikus file-roller-create-options.

6. Egin klik Gorde botoian.

   Artxiboko fitxategi guztiak pasahitz bidez babestuta badaude, eta, zuk zehaztu ez baduzu, artxibo-kudeatzaileak pasahitza sartzeko eskatuko dizu.

   Artxiboko fitxategi batzuk baina ez guztiak pasahitz bidez babestuta badaude, eta pasahitza ez baduzu zuk zehaztu, artxibo-kudeatzaileak ez dizu pasahitzik eskatuko. Nolanahi ere, artxibo-kudeatzaileak babestu gabeko fitxategiak bakarrik kopiatzen ditu artxibo berrian.

   Pasahitzei buruzko informazio gehiago izateko, ikus file-roller-encrypt-files.

## Artxibo baten edukiak aldatzea

Hainbat eratan alda ditzakezu artxibo baten edukiak.

### Artxibo batean fitxategiak enkriptatzeko

Segurtasunagatik, agian artxibo bati gehitzen dizkiozun fitxategiak enkriptatu nahi izango dituzu.

Artxibo-formatuak enkriptatzea onartzen badu, artxiboari gehitzen dizkiozun fitxategiak enkripTatzeko pasahitz bat zehaztu dezakezu.

Une honetan, 7-Zip, ZIP, RAR eta ARJ artxiboek bakarrik onartzen dute enkriptatzea.

Fitxategiak enkriptatzeko pasahitz bat zehazteko, eman urrats hauek:

1. Aukeratu Editatu Pasahitza, Pasahitza elkarrizketa-koadroa bistaratzeko.

2. Sartu pasahitza Pasahitza testu-koadroan.

3. Sakatu Ados.

Artxibo-kudeatzaileak pasahitza erabiltzen du uneko artxiboari gehitzen dizkiozun fitxategiak enkriptatzeko eta uneko artxibotik erauzten dituzun fitxategiak desenkriptatzeko. Artxibo-kudeatzaileak pasahitza ezabatzen du artxiboa ixten duzunean.

Artxibo batek fitxategi enkriptaturik duen nola egiaztatu jakiteko, ikus file-roller-extra-info.

Artxibo-utilitateek emandako enkriptatzea ahula da eta ez da segurua. Segurtasuna garrantzitsua bada zuretzat, erabili enkriptatze-tresna sendo bat, adibidez GNU Privacy Guard.

### Artxibo bateko fitxategi bati izena aldatzeko

Artxibo bateko fitxategi bati izena aldatzeko, eman urrats hauek:

1. Hautatu izena aldatu nahi diozun fitxategia.

2. Aukeratu Editatu Aldatu izena, edo sakatu F2, Aldatu izena elkarrizketa-koadroa bistaratzeko.

3. Sartu fitxategi-izen berria Fitxategi-izen berria testu-koadroan.

4. Sakatu Aldatu izena.

### Artxibo batean fitxategiak kopiatzeko

Artxibo batean fitxategiak kopiatzeko, eman urrats hauek:

1. Hautatu kopiatu nahi dituzun fitxategiak.

2. Aukeratu Editatu Kopiatu, edo sakatu Ktrl C.

3. Ireki kopiatutako fitxategiak jarri nahi dituzun kokalekua.

4. Aukeratu Editatu Itsasi, edo sakatu Ktrl V.

### Artxibo bateko fitxategiak lekuz aldatzeko

Artxibo bateko fitxategiak lekuz aldatzeko, eman urrats hauek:

1. Hautatu lekuz aldatu nahi dituzun fitxategiak.

2. Aukeratu Editatu Ebaki, edo sakatu Ktrl X.

3. Ireki lekuz aldatutako fitxategiak jarri nahi dituzun kokalekua.

4. Aukeratu Editatu Itsasi, edo sakatu Ktrl V.

### Artxibo batetik fitxategiak ezabatzeko

Artxibo batetik fitxategiak ezabatzeko, eman urrats hauek:

1. Hautatu ezabatu nahi dituzun fitxategiak.

2. Aukeratu Editatu Ezabatu, edo sakatu Ezabatu Ezabatu elkarrizketa-koadroa bistaratzeko.

3. Hautatu ezabatzeko aukera hauetako bat:

   Fitxategi guztiak

4. Ezabatu artxiboko fitxategi guztiak.

Hautatutako fitxategiak

- Ezabatu hautatutako fitxategiak artxibotik.

Fitxategiak

- Ezabatu zehaztutako ereduarekin bat datozen fitxategi guztiak artxibotik. Ikus file-roller-pattern fitxategi-izenen ereduei buruzko informazio gehiago izateko.

- Sakatu Ados.

### Artxibo bateko fitxategi bat aldatzeko

Artxibo bateko fitxategi bat aldatzeko, eman urrats hauek:

1. Egin klik bikoitza ireki nahi duzun fitxategian. Bestela, egin klik bikoitza fitxategian, eta aukeratu Ireki.

2. Editatu 1. urratsean irekitako fitxategia, eta gorde aldaketak.

3. Artxibo-kudeatzaileak artxiboko fitxategia zuk egindako aldaketekin eguneratzeko berrespena eskatuko dizu, berrespenaren elkarrizketa-koadro baten bidez.

4. Hautatu Eguneratu.

Artxibo-kudeatzaileak fitxategi moten eta programen arteko sistemak definitutako asoziazioak erabiltzen ditu, fitxategi jakin bat abiarazteko aplikazio egokia zehazteko. Asoziazio hauek fitxategi-propietateen elkarrizketa-koadroko Ireki honekin fitxan bistaratu eta alda daitezke. Artxibo-kudeatzaileak ezin badu aplikazio egokia zehaztu, artxibo-kudeatzaileak Ireki fitxategiak elkarrizketa-koadroa bistaratuko du, aplikazio bat aukeratu ahal izan dezazun, behean deskribatzen den bezala.

#### Artxibo bateko fitxategi bat aplikazio pertsonalizatu batekin aldatzeko

Zuk zehaztutako aplikazio bat erabil dezakezu, aplikazio lehenetsiaren ordez, fitxategi bat aldatzeko. Kanpoko aplikazio bat erabiliz fitxategi bat irekitzeko:

1. Egin klik fitxategian eskuineko botoiaz

2. Aukeratu Ireki honekin....

Artxibo-kudeatzaileak Ireki fitxategiak elkarrizketa-koadroa bistaratzen du, zehaztutako motako fitxategiak ireki ditzaketen aplikazio guztiak zerrendatzeko. Aplikazioetako bat hautatzeko, egin klik bikoitza aplikazioaren izenean, edo egin klik aplikazioaren izenean eta, ondoren, Ireki botoian. Bestela, sartu aplikazioaren izena Aplikazioa testu-koadroan, eta egin klik Ireki botoian, zuk aukeratutako aplikazioa abiarazteko.

Aplikazioa abiarazi ondoren, jarraitu prozedurarekin 2 urratsetik aurrera, hemen azaltzen den bezala: file-roller-modify-archive-file.

## Artxiboak ikustea

Artxibo-kudeatzaileak artxibo baten hainbat ezaugarri ikustea ahalbidetzen dizu.

### Artxibo baten propietateak ikusteko

Artxibo baten propietateak ikusteko, aukeratu Artxiboa Propietateak, Propietateak elkarrizketa-koadroa bistaratzeko. Propietateak elkarrizketa-koadroak ondorengo informazioa bistaratzen du artxiboari buruz:

Izena

- Artxiboaren izena.

Kokalekua

- Artxiboaren kokalekua fitxategi-sisteman.

Aldatze-data

- Artxiboa azkeneko aldiz aldatutako data eta ordua.

Artxiboaren tamaina

- Artxiboko edukien tamaina konprimatuta daudenean.

Edukiaren tamaina

- Artxiboko edukien tamaina deskonprimatuta daudenean. Informazio hori egoera-barran ere ematen da.

Konprimatze-maila

- Konprimatze-maila datuen tamaina-murrizketa adierazteko erabiltzen den balioa da. Adibidez, 5eko konprimatze-mailak adierazten du konprimatutako artxiboaren tamaina jatorrizko datuenaren 1/5 dela.

Fitxategi kopurua

- Artxiboko fitxategien kopurua.

### Artxibo baten edukiak ikusteko

Artxibo-kudeatzaileak artxiboko edukiak leiho nagusian bistaratzen ditu, fitxategi-zerrenda moduan, ondorengo zutabeekin:

Izena

- Artxiboko fitxategi edo karpeta baten izena.

Tamaina

- Fitxategiaren tamaina fitxategia artxibotik erauzi ondoren. Karpeten kasuan, Tamaina eremua hutsik dago. Konprimatutako fitxategiaren tamaina nola bistaratzeari buruzko informazioa izateko, ikus file-roller-extra-info.

Mota

- Fitxategiaren mota. Karpeten kasuan, Mota eremuko balioa `Karpeta` da.

Aldatze-data

- Fitxategia azken aldiz aldatu zen data. Karpeten kasuan, Aldatze-data eremua hutsik dago.

Kokalekua

- Fitxategirako bidea artxiboaren barruan. Zutabe hau leihoa fitxategi-ikuspegian dagoenean bakarrik ikus daiteke, karpeta-ikuspegian fitxategien kokalekua karpeta-barrako Kokalekua testu-koadroan bistaratzen denean. Ikuspegi moduei buruzko informazio gehiago izateko, ikus file-roller-view-type-folder.

Beste programa batek artxiboa aldatu badu artxibo-kudeatzaileak artxiboa ireki zuenetik, aukeratu Ikusi Birkargatu diskotik artxiboko edukiak birkargatzeko.

Artxibo-kudeatzaileak artxiboko edukiak bistaratzeko duen modua pertsonalizatzeari buruzko informazioa izateko, ikus file-roller-archive-custom.

Zeregin aurreratu gehiagorako, erabili sisteman instalatutako aplikazio bat. Informazio gehiago izateko, ikus file-roller-view-archive-file.

### Artxibo bateko fitxategi bat ikusteko

Artxibo bateko fitxategi bat ikusteko, eman hemen azaltzen diren urratsak: file-roller-modify-archive-file. Irekitako fitxategia gordetzen baduzu, hautatu Utzi artxibo-kudeatzaileak artxiboko fitxategia eguneratzeko berrespena eskatzen dizunean.

### Artxibo baten osotasuna egiaztatzeko

Batzuetan artxiboa arrazoiren bat dela-eta hondatuta egon daiteke. Artxibo bat hondatuta dagoen egiaztatzeko, aukeratu Artxiboa Egiaztatu osotasuna:

- Artxiboak errorerik ez badu, artxibo-kudeatzaileak Probaren emaitza elkarrizketa-koadroa irekiko du, artxiboko fitxategi guztiak zerrendatzeko, eta fitxategi bakoitza `Ados` egoeran adieraziko du.

- Artxiboak errorerik badu, artxibo-kudeatzaileak Probaren emaitza elkarrizketa-koadroa irekitzen du, errorea duen artxiboko zatia erakusteko.

Baliteke hondatutako artxibo bat erauztea ezinezkoa izatea, eta horrek datuak galaraztea. Horregatik, artxiboaren osotasuna egiaztatu beharko zenuke, jatorrizko fitxategiak ezabatu aurretik.

Artxiboak fitxategi enkriptatuak baditu, artxibo-kudeatzaileak artxiboaren pasahitza eskatuko du, proba egin aurretik.

Artxibo mota guztiek ez dute osotasun-proba onartzen. Hona, osotasun-proba onartzen duten artxibo moten zerrenda: 7-Zip, RAR, ZIP, ACE, ARJ eta Zoo.

#### Aholkua

Osotasun-proba onartzen ez duen artxibo baten osotasuna egiaztatzeko, erauzi artxiboko fitxategi guztiak, eta egiaztatu eragiketa behar bezala egin dela.

## Artxiboak bistaratzeko era pertsonalizatzea

Artxibo-kudeatzaileak artxiboko edukiak bistaratzen dituen modua pertsonaliza dezakezu, honela:

- Aldatu karpeta-ikuspegiaren eta fitxategi-ikuspegiaren artean. Informazio gehiago izateko, ikus file-roller-view-type.

- Zehaztu zerrendako fitxategiak zein ordenatan bistaratu. Informazio gehiago izateko, ikus file-roller-view-sort.

- Bistaratu artxiboko edukiei buruzko xehetasun gehigarriak. Informazio gehiago izateko, ikus file-roller-extra-info.

Artxibo-kudeatzaileak bistaratzea berehala eguneratzen du, goiko pertsonalizazioetako edozein egiten duzunean.

### Ikuspegi mota ezartzeko

Artxiboak karpetak baditu, artxiboko edukiak erakuts ditzakezu, bai karpeta-ikuspegian, bai fitxategi-ikuspegian.

#### Karpeta-ikuspegia

Artxibo-kudeatzaileak artxiboko edukiak karpeta-ikuspegian erakusten ditu lehenespenez. Esplizituki karpeta-ikuspegia hautatzeko, aukeratu Ikusi Ikusi karpeta gisa.

Karpeta-ikuspegian, artxibo-kudeatzaileak fitxategi-kudeatzailearen modu berean erakusten ditu karpetak. Hau da, artxibo-kudeatzaileak karpetak bistaratze-arean adierazten ditu karpeta-ikono batekin eta karpeta-izenarekin. Karpeta bateko edukiak ikusteko, egin klik bikoitza karpetaren izenean.

Artxibo-kudeatzaileak karpeta-ikuspegian bakarrik bistaratzen duen karpeta-barraren barruan, ondorengo taulan deskribatutako osagaiak aurki daitezke.

Osagaia | Azalpena
Kokaleku-historiaren zerrendan atzerantz nabigatzeko ikonoa erakusten du. | Egin klik botoi honetan kokaleku-historiaren zerrendan atzerantz nabigatzeko.
Kokaleku-historiaren zerrendan aurrerantz nabigatzeko ikonoa erakusten du. | Egin klik botoi honetan kokaleku-historiaren zerrendan aurrerantz nabigatzeko.
Karpeta-zuhaitzean maila bat igotzeko ikonoa erakusten du. | Egin klik botoi honetan karpeta-zuhaitzean maila bat igotzeko.
Artxiboko goi-mailako karpeta irekitzeko ikonoa erakusten du. | Egin klik botoi honetan artxiboko goi-mailako karpeta irekitzeko.
Kokalekua | Eremu honek uneko karpetaren artxibo barneko bide-izen osoa erakusten du. Karpeta-zuhaitzaren beste maila batera joateko, idatzi kokaleku berria Kokalekua testu-koadroan, eta sakatu Sartu. Artxibo-kudeatzaileak kokaleku berriko edukiak bistaratuko ditu.

#### Fitxategi-ikuspegia

Fitxategi-ikuspegia hautatzeko, aukeratu Ikusi Ikusi fitxategi guztiak.

Fitxategi-ikuspegian, artxibo-kudeatzaileak artxiboko fitxategi guztiak zerrenda bakarrean bistaratzen ditu, azpikarpetetako fitxategiak barne.

### Fitxategi-zerrenda ordenatzeko

Fitxategi-zerrenda izena, tamaina, mota, aldatze-data edo kokalekua kontuan hartuta ordena dezakezu.

Ordenatzeko irizpide bat zehazteko, egin klik dagokion zutabearen izenburuan.

Ordenatzeko irizpidea alderantzikatzeko, egin klik berriz dagokion zutabearen izenburuan.

Adibidez, fitxategi-zerrenda aldatze-dataren arabera ordenatzeko, egin klik Aldatze-data izenburuan. Artxibo-kudeatzaileak fitxategi-zerrenda berrantolatuko du, fitxategiak aldatze-dataren arabera bistaratzeko, zaharrenetik hasita. Zerrendaren hasieran fitxategi berrienak bistaratzeko, egin klik berriz Aldatze-data izenburuan.

Artxibo-kudeatzaileak izenean oinarritutako bigarren mailako ordena ere ezartzen du beti. Goiko adibidean, artxibo-kudeatzaileak izenaren arabera ordenatzen ditu aldatze-data bera duten fitxategi guztiak.

### Xehetasun gehigarriak bistaratzeko

Azken irteera elkarrizketa-koadroa irekitzeko, aukeratu Ikusi Azken irteera:

- Artxiboa artxibo-kudeatzailearen uneko saioan egiaztatu baduzu, Azken irteera elkarrizketa-koadroak azken probaren emaitzak bistaratuko ditu.

- Artxiboa artxibo-kudeatzailearen uneko saioan egiaztatu ez baduzu, Azken irteera elkarrizketa-koadroak artxiboko fitxategi guztien zerrenda bat bistaratuko du, baina ez du fitxategien egoerarik adieraziko. Hala ere, Azken irteera elkarrizketa-koadroak fitxategi bakoitzaren konprimatutako tamaina eta konpresioaren ehunekoa, eta fitxategia azken aldiz aldatu zeneko data eta ordua ematen ditu.

## Fitxategi-kudeatzailea erabiltzea artxibo batekin lan egiteko

Fitxategi-kudeatzailea artxibo bati fitxategiak gehitzeko edo artxibo batetik fitxategiak erauzteko erabil dezakezu.

### Fitxategi-kudeatzailea erabiliz artxibo bati fitxategiak gehitzeko

Era hauetan erabil dezakezu fitxategi-kudeatzailea artxibo bati fitxategiak gehitzeko:

- Arrastatu fitxategiak fitxategi-kudeatzailearen leiho batetik artxibo-kudeatzailearen leiho batera.

- Erabili fitxategi-kudeatzailearen laster-menua artxiboari fitxategiak gehitzeko.

Fitxategi-kudeatzailearen laster-menua artxibo bati fitxategiak gehitzeko erabiltzeko, eman ondorengo urratsak:

1. Egin klik eskuineko botoiaz fitxategi edo karpetetan, fitxategi-kudeatzailearen leiho baten barruan.

2. Aukeratu Sortu artxiboa fitxategi-kudeatzailearen laster-menuan, Artxibo-kudeatzailearen Sortu artxiboa elkarrizketa-koadroa bistaratzeko.

3. Sartu artxiboaren izena, fitxategiaren luzapena gabe, Artxiboa testu-koadroan.

4. Aukeratu artxibo mota, goitibeherako zerrendan.

5. Aukeratu Kokalekua goitibeherako zerrendatik zein kokalekutan gorde nahi duzun artxiboko fitxategia. Kokalekua ez bada zerrendan agertzen, aukeratu Beste bat..., Kokalekua elkarrizketa-koadroarekin hautatzeko.

6. Hautatu behar diren sortzeko aukerak, Beste aukera batzuk hautatuz. Sortzeko aukerei buruzko informazio gehiago izateko, ikus file-roller-create-options.

7. HautatuSortu hautatutako fitxategiak zehaztutako artxiboko erro-karpetari gehitzeko.

   Gehitzeko aukera aurreratuetako edozein hautatzeko, artxibo-kudeatzailera jo behar duzu, hemen azaltzen den bezala: file-roller-to-start.

### Fitxategi-kudeatzailea erabiliz artxibo batetik fitxategiak erauzteko

Era hauetan erabil dezakezu fitxategi-kudeatzailea artxibo batetik fitxategiak erauzteko:

- Arrastatu fitxategiak artxibo-kudeatzailearen leiho batetik fitxategi-kudeatzailearen leiho batera.

- Erabili fitxategi-kudeatzailearen laster-menua artxibotik fitxategiak erauzteko.

Fitxategi-kudeatzailearen laster-menua artxibo batetik fitxategiak erauzteko erabiltzeko, eman ondorengo urratsak:

1. Egin klik eskuineko botoiaz artxiboan, fitxategi-kudeatzailearen leiho baten barruan.

2. Aukeratu Erauzi hemendik artxiboko eduki guztiak artxiboa kokatuta dagoen direktoriora erauzteko.

Artxiboa enkriptatuta badago, artxibo-kudeatzaileak pasahitza idazteko eskatuko dizu, fitxategiak erauzi aurretik.

## Sortzeko aukerak

Artxibo berri bat sortzean, edo artxibo bat beste formatu batera bihurtzean, hautatu Beste aukera batzuk, ondorengo aukera aurreratuak zehazteko:

Pasahitza

- Idatzi artxiboa enkriptatzeko erabiliko den pasahitza. Pasahitzik zehaztu ezean, artxiboa ez da enkriptatuko.

  Artxibo mota guztiek ez dute enkriptatzea onartzen. Fitxategiak enkriptatzeari buruzko informazio gehiago izateko, ikus file-roller-encrypt-files.

Enkriptatu fitxategi-zerrenda ere

- Aukera hau hautatuta badago, pasahitza eskatuko da baita artxiboan dauden fitxategien zerrenda ikusteko ere, eta bestela fitxategiak artxibotik erauzteko bakarrik eskatuko da. Aukera hau pasahitz bat zehaztu denean bakarrik erabili ahal izango da.

Zatitu bolumenetan

- Hautatu aukera hau artxiboa zehaztutako dimentsioko fitxategi bat baino gehiagotan zatitzeko.

  7-Zip eta RAR artxiboek bakarrik onartzen dute eginbide hau.

## Gehitu aukerak

Gehitu fitxategiak eta Gehitu karpeta bat elkarrizketa-koadroek ondorengo aukera ematen dute:

Gehitu berriagoa bada bakarrik

- Hautatu aukera hau zehaztutako fitxategia artxiboari gehitzeko, baina bakarrik artxiboak zehaztutako fitxategia ez badauka, edo artxiboak zehaztutako fitxategiaren bertsio zaharragoa badauka. Artxibo-kudeatzaileak aldatze-data erabiltzen du, fitxategi berriena zein den zehazteko. Artxiboko fitxategiaren bertsioa berriena bada, artxibo-kudeatzaileak ez dio artxiboari zehaztutako fitxategia gehituko.

  Aukera hau hautatzen ez baduzu, artxibo-kudeatzaileak fitxategia artxiboari gehituko dio, eta aurreko artxibo-edukiak gainidatziko ditu.

  ### Aholkua

  Artxibo-kudeatzailea babeskopiak sortzeko erabiltzen baduzu, Gehitu berriagoa bada bakarrik aukera oso erabilgarria izango da. Adibidez, `backup.tar.gz` artxiboak zure karpeta nagusiaren orain dela astebeteko babeskopia bat du. Artxiboak uneko babeskopia bat eduki dezan eguneratzeko, eman ondorengo urratsak:

  1. Ireki `backup.tar.gz` artxiboa artxibo-kudeatzailean.

  2. Aukeratu Editatu Gehitu, Gehitu karpeta bat elkarrizketa-koadroa bistaratzeko.

  3. Hautatu zure karpeta nagusia.

  4. Hautatu Gehitu berriagoa bada bakarrik aukera.

  5. Sakatu Gehitu.

  Artxibo-kudeatzaileak automatikoki azken astean zehar sortu dituzun fitxategi guztiak gehituko dizkio artxiboari, eta azken astean zehar aldatu dituzun fitxategi guztiak eguneratuko ditu. Alabaina, artxibo-kudeatzaileak ez ditu azken astean ezabatu dituzun fitxategiak artxibotik kenduko. Artxiboa eguneratzeko eragiketa zure karpeta nagusiaren babeskopia osoa egitea baino askoz azkarragoa da.

### Artxiboari gehitzeko aukerak

Ondorengo aukerak Gehitu karpeta bat elkarrizketa-koadroan daude erabilgarri, eta, haien bidez, irizpide jakin batzuk betetzen dituzten fitxategi guztiak automatikoki hautatu eta gehitu daitezke:

Sartu fitxategiak

- Idatzi fitxategi-izenaren eredu bat testu-koadro honetan, zehaztutako ereduarekin bat datozen izenak dituzten fitxategiak sartzeko. Ikus file-roller-pattern fitxategi-izenen ereduei buruzko informazio gehiago izateko.

Kanpoan utzi fitxategiak

- Idatzi fitxategi-izenaren eredu bat testu-koadro honetan, zehaztutako ereduarekin bat datozen izenak dituzten fitxategiak kanpoan uzteko. Ikus file-roller-pattern fitxategi-izenen ereduei buruzko informazio gehiago izateko.

Kanpoan utzi karpetak

- Idatzi fitxategi-izenaren eredu bat testu-koadro honetan, zehaztutako ereduarekin bat datozen izenak dituzten karpetak kanpoan uzteko. Ikus file-roller-pattern fitxategi-izenen ereduei buruzko informazio gehiago izateko.

Sartu azpikarpetak

- Hautatu aukera hau zehaztutako ereduarekin bat datozen uneko karpetako zein azpikarpetetako fitxategi guztiak sartzeko.

  Fitxategi-izenak bat etorri behar du zehaztutako ereduarekin, eta ez azpikarpetaren izenak.

  Aukera hau zehazten ez baduzu, artxibo-kudeatzaileak uneko karpetako bat datozen fitxategiak bakarrik gehituko ditu.

Kanpoan utzi esteka sinbolikoak diren karpetak

- Hautatu aukera hau esteka sinbolikoak diren karpetetako fitxategiak kanpoan uzteko. Esteka sinbolikoak beste karpeta batzuetarako erakusleak edo lasterbideak dira.

  Aukera hau zehazten ez baduzu, artxibo-kudeatzaileak esteka sinbolikoak diren karpetetako bat datozen fitxategiak bakarrik gehituko ditu.

Gorde aukerak

- Egin klik botoi honetan, fitxategian gehitzeko aukera aurreratuen uneko hautapena gordetzeko. Gordetzeko aukerak elkarrizketa-koadroa bistaratzen da. Sartu fitxategi-izen deskriptibo bat Gordetzeko aukerak testu-koadroan, eta sakatu Gorde.

Kargatzeko aukerak

- Egin klik botoi honetan, aurretik gordetako gehitzeko aukera aurreratuen hautapena kargatzeko edo ezabatzeko. Kargatzeko aukerak elkarrizketa-koadroa bistaratzen da.

  - Aukera multzo bat kargatzeko, hautatu aukeren fitxategia zerrenda-koadroan, eta sakatu Aplikatu.

  - Aukera multzo bat ezabatzeko, hautatu aukeren fitxategia zerrenda-koadroan, eta sakatu Kendu. Egin klik Itxi botoian, Kargatzeko aukerak elkarrizketa-koadroa ixteko.

Berrezartzeko aukerak

- Egin klik botoi honetan, gehitzeko aukera aurreratuen uneko hautapena balio lehenetsietara berrezartzeko.

## Erauzteko aukerak

Erauzi elkarrizketa-koadroak ondorengo aukerak ematen ditu, artxibo-kudeatzaletik ateratzen zarenean gordeko direnak:

Erauzi

- Hautatu erauzi nahi dituzun fitxategiak:

  Fitxategi guztiak

- Erauzi artxiboko fitxategi guztiak.

Hautatutako fitxategiak

- Erauzi hautatutako fitxategiak artxibotik.

Fitxategiak

- Erauzi zehaztutako ereduarekin bat datozen fitxategi guztiak artxibotik. Ikus file-roller-pattern fitxategi-izenen ereduei buruzko informazio gehiago izateko.

Ekintzak

- Hautatu ondorengo erauzteko aukerak:

  Sortu berriro karpetak

- Hautatu aukera hau, zehaztutako fitxategiak erauztean karpeta-egitura berreraikitzeko.

  Adibidez, `/tmp` zehaztu dezakezu Fitxategi-izena testu-koadroan, eta fitxategi guztiak erauztea aukeratu. Artxiboak `doc` izeneko azpikarpeta bat du.

  - Sortu berriro karpetak aukera hautatzen baduzu, artxibo-kudeatzaileak azpikarpetako edukiak erauziko ditu hona:`/tmp/doc`.

  - Sortu berriro karpetak aukera hautatzen ez baduzu, artxibo-kudeatzaileak ez du azpikarpetarik sortuko. Horren ordez, artxibo-kudeatzaileak artxiboko fitxategi guztiak erauziko ditu, azpikarpetetako fitxategiak barne, hona: `/tmp`.

Gainidatzi aurretik dauden fitxategiak

- Hautatu aukera hau zehaztutako fitxategien izen bera duten helburuko karpetako fitxategiak gainidazteko.

  Aukera hau hautatzen ez baduzu, artxibo-kudeatzaileak ez du zehaztutako fitxategia erauziko, helburuko karpetan izen bera duen fitxategiren bat badago.

Ez erauzi fitxategi zaharragoak

- Aukera hau erabiltzeko, Gainidatzi aurretik dauden fitxategiak aukera hautatu behar da lehenik.

  Hautatu Ez erauzi fitxategi zaharragoak aukera, zehaztutako fitxategia erauzteko, bakarrik helburuko karpetak zehaztutako fitxategia ez badauka, edo helburuko karpetak zehaztutako fitxategiaren bertsio zaharrago bat dauka. Artxibo-kudeatzaileak aldatze-data erabiltzen du, fitxategi berriena zein den zehazteko. Artxiboko fitxategiaren bertsioa zaharragoa bada, artxibo-kudeatzaileak ez du zehaztutako fitxategia helburuko karpetara erauziko.

  Ez baduzu Ez erauzi fitxategi zaharragoak aukera hautatzen, Gainidatzi aurretik dauden fitxategiak aukera hautatuta dagoenean, artxibo-kudeatzaileak zehaztutako fitxategia erauziko du artxibotik, eta helburuko karpetaren aurreko edukiak gainidatziko ditu.