# Manual del gestor d'arxius

## Introducció

Podeu utilitzar el gestor d'arxius per a crear, visualitzar, modificar o descomprimir un arxiu. Un arxiu es un fitxer que actua com a contenidor d'altres fitxers. Un arxiu pot contenir molts fitxers, carpetes i subcarpetes, normalment de forma comprimida.

El gestor d'arxius només proporciona una interfície gràfica i, per a operacions d'arxius, depèn d'utilitats de la línia d'ordres com ara el `tar`, el `gzip` i el `bzip2`.

Si teniu instal·lades les eines de la línia d'ordres adequades en el sistema, el gestor d'arxius és compatible amb els formats d'arxiu llistats a la taula següent.

Format | Extensió del nom de fitxer
Arxiu 7-Zip | `.7z`
Arxiu WinAce | `.ace`
Arxiu ALZip | `.alz`
Arxiu indexat petit AIX | `.ar`
Arxiu ARJ | `.arj`
Fitxer Cabinet | `.cab`
Arxiu UNIX CPIO | `.cpio`
Paquet de Linux Debian | `.deb`
Imatge de disc ISO-9660 | `.iso`
Arxiu Java | `.jar`
Arxiu Java enterprise | `.ear`
Arxiu Java web | `.war`
Arxiu LHA | `.lha`, `.lzh`
Arxiu comprimit WinRAR | `.rar`
Llibre de còmic arxivat RAR | `.cbr`
Paquet de Linux RPM | `.rpm`
Arxiu tar no comprimit | `.tar`
Arxiu tar comprimit amb el `bzip` | `.tar.bz` o `.tbz`
Arxiu tar comprimit amb el `bzip2` | `.tar.bz2` o `.tbz2`
Arxiu tar comprimit amb el `gzip` | `.tar.gz` o `.tgz`
Arxiu tar comprimit amb el `lzip` | `.tar.lz` o `.tlz`
Arxiu tar comprimit amb el `lzop` | `.tar.lzo` o `.tzo`
Arxiu tar comprimit amb el `compress` | `.tar.Z` o `.taz`
Arxiu tar comprimit amb el `7zip` | `.tar.7z`
Arxius Stuffit | `.bin` o `.sit`
Arxiu PKZIP o WinZip | `.zip`
Llibre de còmic arxivat ZIP | `.cbz`
Arxiu Zoo | `.zoo`

El format d'arxiu més comú en sistemes UNIX i Linux és l'arxiu tar comprimit amb `gzip` o `bzip2`.

El format d'arxiu més comú en sistemes de Microsoft Windows és l'arxiu creat amb el PKZIP o WinZip.

### Fitxers comprimits que no són arxius

Un fitxer comprimit que no és un arxiu és un fitxer creat quan utilitzeu el `bzip2`, el `gzip`, el `lzip`, el `lzop`, el `compress` o el `rzip` per a comprimir un fitxer que no és un arxiu. Per exemple, `fitxer.txt.gz` es crea quan utilitzeu el `gzip` per a comprimir `fitxer.txt`.

Podeu utilitzar el gestor d'arxius per a crear, obrir o extreure un fitxer comprimit que no és un arxiu.

## Primers passos

Aquesta secció proporciona informació de com iniciar el gestor d'arxius i descriu la interfície d'usuari del gestor d'arxius.

### Per a iniciar el gestor d'arxius

Podeu iniciar el gestor d'arxius de les maneres següents:

Menú Aplicacions

- Trieu Accessoris Gestor d'arxius.

Línia d'ordres

- Executeu l'ordre següent: `file-roller`

### Quan inicieu el gestor d'arxius

Quan inicieu el gestor d'arxius, es visualitzarà la finestra següent:

#### Finestra del gestor d'arxius

Mostra la finestra principal del File Roller.

La finestra del gestor d'arxius conté els elements següents:

Barra de menú

- Els menús de la barra de menú contenen totes les ordres que necessiteu per a treballar amb arxius en el gestor d'arxius.

Barra d'eines

- La barra d'eines conté un subconjunt de les ordres que podeu accedir des de la barra de menú. Per defecte el gestor d'arxius mostra la barra d'eines. Per a ocultar la barra d'eines, trieu Visualitza Barra d'eines. Per a mostrar la barra d'eines, trieu un altre cop Visualitza Barra d'eines.

Barra de carpetes

- La barra de carpetes us permet navegar a través de les carpetes d'un arxiu. El gestor d'arxius només mostra la barra de carpetes en la visualització per carpeta. Vegeu la file-roller-view-type-folder per a obtenir més informació.

Àrea de visualització

- L'àrea de visualització mostra els continguts de l'arxiu.

Barra d'estat

- La barra d'estat mostra informació sobre l'activitat actual del gestor d'arxius i informació contextual sobre els continguts de l'arxiu. Per defecte el gestor d'arxius mostra la barra d'estat. Per a ocultar la barra d'estat, trieu Visualitza Barra d'estat. Per a mostra la barra d'estat, trieu un altre cop Visualitza Barra d'estat.

Quan feu clic amb el botó secundari en la finestra del gestor d'arxius, l'aplicació mostrarà un menú emergent. El menú emergent conté les ordres contextuals més comunes de l'arxiu.

#### Navegació pel sistema de fitxers

Diversos diàlegs del gestor d'arxius (Nou, Obre, Extreu...) us permeten navegar pels fitxers i les carpetes de l'ordinador. Consulteu la guia d'usuari per a aprendre més sobre com utilitzar els diàlegs de navegació pels fitxers.

També podeu consultar la secció d'adreces d'interès de la guia d'usuari per a aprendre com podeu utilitzar el quadre de Llocs per a accedir a les vostres ubicacions preferides.

## Treball amb arxius

Quan utilitzeu el gestor d'arxius per a treballar amb un arxiu, tots els canvis es desaran immediatament al disc. Per exemple, si suprimiu un fitxer d'un arxiu, el gestor d'arxius suprimirà el fitxer en el moment que feu clic a D'acord. Aquest comportament és diferent de la majoria d'aplicacions, que desen els canvis al disc quan sortiu de l'aplicació o seleccioneu Desa en el menú.

Si un arxiu és molt gran o teniu un sistema lent, algunes accions de l'arxiu poden tardar bastant. Per a cancel·lar l'acció actual, premeu Esc. De la mateixa manera, trieu Visualitza Atura o feu clic a Atura en la barra d'eines.

En el gestor d'arxius podeu realitzar la mateixa acció de diverses maneres. Per exemple, podeu obrir un arxiu de les maneres següents:

Component de la IU | Acció
Finestra | Arrossegueu un arxiu en la finestra del gestor d'arxius des d'una altra aplicació com ara un gestor de fitxers.
Barra de menú | Trieu Arxiu Obre. Si heu obert l'arxiu recentment, també es mostrarà a la llista del menú Arxiu.
Barra d'eines | Feu clic en el botó de la barra d'eines Obre. Si heu obert l'arxiu recentment, feu clic en la fletxa cap avall prop del botó de la barra d'eines Obre.
Menú emergent en fer clic amb el botó secundari | Feu clic amb el botó secundari a l'arxiu, després trieu Obre en el menú emergent.
Tecles de drecera | Premeu Ctrl O.

Aquest manual documenta la funció de la barra de menú.

### Patrons de nom de fitxer

El gestor d'arxius us permet afegir, extreure o suprimir varis fitxers de cop. Per a aplicar una acció a tots els fitxers que coincideixen a un patró, introduïu el patró en el quadre de text. El patró pot incloure els símbols comodí estàndards com ara * si ha de coincidir amb qualsevol cadena i ? si només ha de coincidir amb un símbol. Podeu introduir varis patrons separats per un punt i coma. El gestor d'arxius aplica l'acció a tots els fitxers que coincideixen almenys en un dels patrons. Els exemples de la taula següent mostren com utilitzar patrons de nom de fitxer per a seleccionar fitxers.

Patró | Fitxers que hi coincideixen
`*` | Tots els fitxers
`*.tar*` | Tots els fitxers amb extensió `tar`, inclosos aquells en què l'extensió `tar` és seguida per una seqüència de símbols, com ara `filename.tar.gz`
`*.jpg; *.jpeg` | Tots els fitxers amb extensió `jpg` i tots els fitxers amb extensió `jpeg`
`fitxer?.gz` | Tots els fitxers amb extensió `gz` que tenen el nom «fitxer» seguit d'un sol caràcter, ex. `file2.gz`, `filex.gz`.

### Per a obrir un arxiu

Per a obrir un arxiu, realitzeu les passos següents:

1. Trieu Arxiu Obre per a mostrar el diàleg Obre. Alternativament premeu Ctrl O o feu clic a Obre a la barra d'eines.

2. Seleccioneu l'arxiu que voleu obrir.

3. Feu clic a Obre.

El gestor d'arxius determina automàticament el tipus d'arxiu, i mostra:

- El nom de l'arxiu en la barra de títol de la finestra

- Els continguts de l'arxiu en l'àrea de visualització

- El número de fitxers i carpetes (objectes) en la ubicació actual i la seva mida quan es descomprimeixi, a la barra d'estat

Per a obrir un altre arxiu, trieu un altre cop Arxiu Obre. El gestor d'arxius obre cada arxiu en una finestra nova. No podeu obrir un altre arxiu a la mateixa finestra.

Si intenteu obrir un arxiu que s'ha creat en un format que el gestor d'arxius no reconeix, l'aplicació mostrarà un missatge d'error. Vegeu la file-roller-intro per a la llista de formats admesos.

### Per a seleccionar els fitxers d'un arxiu

Per a seleccionar tots el fitxers d'un arxiu, trieu Edita Selecciona-ho tot o premeu Ctrl A.

Per a desseleccionar tots el fitxers d'un arxiu, trieu Edita Desselecciona-ho tot o premeu Shift Ctrl A.

### Per a extreure els fitxers d'un arxiu

Per a extreure fitxers des d'un arxiu obert, realitzeu els passos següents:

1. Seleccioneu els fitxer que voleu extreure. Per a seleccionar més fitxers, premeu i mantingueu Ctrl i feu clic als fitxers que voleu seleccionar.

2. Trieu Arxiu Extreu per a mostrar el diàleg Extreu. Alternativament feu clic a Extreu a la barra d'eines.

3. Seleccioneu la carpeta on el gestor d'arxius extraurà els fitxers.

4. Seleccioneu les opcions d'extreure necessàries. Per a obtenir més informació sobre les opcions d'extreure, vegeu la file-roller-extract-options.

5. Feu clic a Extreu.

   Si tots els fitxers de l'arxiu estan protegits per una contrasenya, i no heu especificat la contrasenya, el gestor d'arxius us sol·licitarà que introduïu la contrasenya.

   Si alguns fitxers de l'arxiu, però no tots, estan protegits per una contrasenya i no heu especificat la contrasenya, el gestor d'arxius no sol·licitarà cap contrasenya. Tot i això, el gestor d'arxius només extraurà els fitxers que no estiguin protegits.

   Per a obtenir més informació sobre contrasenyes, vegeu la file-roller-encrypt-files.

El gestor d'arxius també proporciona maneres d'extreure fitxers d'un arxiu des de la finestra del gestor de fitxers sense obrir la finestra del gestor d'arxius. Per a obtenir més informació, vegeu la file-roller-fmgr.

L'operació d'extreure extreu una còpia dels fitxers especificats de l'arxiu. Els fitxers extrets tenen els mateixos permisos i data de modificació que els fitxers originals quan es van afegir a l'arxiu.

L'operació d'extreure no canvia els continguts de l'arxiu. Per a obtenir més informació sobre com suprimir fitxers d'un arxiu, vegeu la file-roller-delete-files.

### Per a tancar un arxiu

Per a tancar l'arxiu actual i la finestra actual del gestor d'arxius, trieu Arxiu Tanca o premeu Ctrl W.

No hi ha cap manera de tancar l'arxiu actual sense tancar la finestra del gestor d'arxius.

## Creació d'arxius

A més a més d'obrir arxius existents, també podeu crear arxius nous amb el gestor d'arxius.

### Per a crear un arxiu

Per a crear un arxiu, realitzeu els passos següents:

1. Trieu Arxiu Nou per a mostrar el diàleg Nou. Alternativament premeu Ctrl N o feu clic a Nou a la barra d'eines.

2. Especifiqueu la carpeta on el gestor d'arxius ubicarà l'arxiu nou fent clic a la entrada de la llista desplegable Desa en la carpeta. Si la carpeta no apareix en la llista, feu clic a Navega per unes altres carpetes i seleccioneu la carpeta. De la mateixa manera, introduïu la ruta en el quadre de text Nom.

3. Introduïu el nom de l'arxiu nou, incloent l'extensió del fitxer, en el quadre de text Nom. Alternativament podeu especificar el nom de l'arxiu sense extensió i seleccionar el tipus d'arxiu en el menú desplegable Tipus d'arxiu, d'aquesta manera l'extensió s'afegirà automàticament.

4. Seleccioneu les opcions de crear necessàries fent clic a Altres opcions. Per a obtenir més informació sobre les opcions de crear, vegeu la file-roller-create-options.

5. Feu clic a Nou. El gestor d'arxius crearà un arxiu buit, però encara no escriurà l'arxiu al disc.

6. Afegiu fitxers a l'arxiu nou com es descriu en la file-roller-add-files.

   El gestor d'arxius només escriu un arxiu nou al disc quan l'arxiu conté com a mínim un fitxer. Si creeu un arxiu nou i sortiu del gestor d'arxius abans d'afegir algun fitxer a l'arxiu, el gestor d'arxius suprimirà l'arxiu.

### Per a afegir fitxers a un arxiu

Per a afegir fitxers a un arxiu, realitzeu els passos següents:

1. Decidiu on voleu afegir els fitxers dins de l'arxiu, llavors obriu aquesta ubicació en l'arxiu.

2. Trieu Edita Afegeix fitxers per a mostrar el diàleg Afegeix fitxers o feu clic a Afegeix fitxers a la barra d'eines.

3. Seleccioneu els fitxers que voleu afegir. Per a seleccionar més fitxers, premeu i mantingueu Ctrl i feu clic als fitxers.

4. Feu clic a Afegeix. El gestor d'arxius afegirà els fitxers a la carpeta actual de l'arxiu.

No podeu afegir carpetes a l'arxiu amb el diàleg Afegeix fitxers. Per a afegir una carpeta, vegeu la file-roller-add-folder.

El diàleg Afegeix fitxers proporciona l'opció Afegeix només si és més recent, vegeu la file-roller-add-options per a obtenir més informació sobre aquesta opció.

També podeu afegir fitxers a un arxiu des d'una finestra del gestor de fitxers, sense obrir una finestra del gestor d'arxius. Per a obtenir més informació vegeu la file-roller-fmgr.

L'operació d'afegir afegeix una còpia dels fitxers o carpetes especificats a l'arxiu. El gestor d'arxius no suprimeix els fitxers originals, que continuen intactes en el sistema de fitxers. Les còpies que s'afegeixen en l'arxiu tenen els mateixos permisos i data de modificació que els fitxers originals.

### Per a afegir una carpeta a un arxiu

Per a afegir una carpeta a un arxiu, realitzeu els passos següents:

1. Decidiu on voleu afegir els fitxers dins de l'arxiu, llavors obriu aquesta ubicació en l'arxiu.

2. Trieu Edita Afegeix una carpeta per a mostrar el diàleg Afegeix una carpeta.

3. Seleccioneu la carpeta que voleu afegir.

4. Feu clic a Afegeix. El gestor d'arxius afegirà la carpeta a la carpeta actual de l'arxiu.

El diàleg Afegeix una carpeta proporciona diverses opcions avançades. Vegeu la file-roller-add-options per a més informació.

### Per a convertir un arxiu a un altre format

Per a convertir un arxiu a un altre format i desar-lo com un fitxer nou, realitzeu els passos següents:

1. Obriu l'arxiu que voleu convertir.

2. Trieu Arxiu Anomena i desa per a mostrar el diàleg Desa.

3. Introduïu el nom de l'arxiu nou en el quadre de text Nom.

4. Seleccioneu el format nou en la llista desplegable Tipus d'arxiu. De la mateixa manera, introduïu l'extensió del nom de fitxer en el quadre de text Nom i seleccioneu Automàtic en la llista desplegable Tipus d'arxiu.

5. Seleccioneu les opcions de crear necessàries fent clic a Altres opcions. Per a obtenir més informació sobre les opcions de crear, vegeu la file-roller-create-options.

6. Feu clic a Desa.

   Si tots els fitxers de l'arxiu estan protegits per una contrasenya, i no heu especificat la contrasenya, el gestor d'arxius us sol·licitarà que introduïu la contrasenya.

   Si alguns fitxers de l'arxiu, però no tots, estan protegits per una contrasenya i no heu especificat la contrasenya, el gestor d'arxius no sol·licitarà cap contrasenya. Tot i això, el gestor d'arxius només copiarà els fitxers sense protegir a l'arxiu nou.

   Per a obtenir més informació sobre contrasenyes, vegeu la file-roller-encrypt-files.

## Modificació dels continguts d'un arxiu

Podeu modificar els continguts d'un arxiu de diverses maneres.

### Per a xifrar fitxers a un arxiu

Per seguretat, potser voleu xifrar els fitxers que afegiu a un arxiu.

Si el format de l'arxiu admet xifrat, podeu especificar una contrasenya per a xifrar els fitxers que afegiu a l'arxiu.

Actualment, només els arxius 7-Zip, ZIP, RAR i ARJ admeten xifratge.

Per a especificar una contrasenya per al fitxer xifrat, realitzeu els passos següents:

1. Trieu Edita Contrasenya per a mostrar el diàleg Contrasenya.

2. Introduïu la contrasenya en el quadre de text Contrasenya.

3. Feu clic a D'acord.

El gestor d'arxius utilitza la contrasenya per a xifrar els fitxers que afegiu a l'arxiu actual, i per a desxifrar els fitxers que n'extragueu. El gestor d'arxius suprimirà la contrasenya quan tanqueu l'arxiu.

Per a obtenir més informació sobre com comprovar si un arxiu conté fitxers xifrats, vegeu la file-roller-extra-info.

El xifrat que proporcionen les utilitats d'arxiu és dèbil i insegur. Si la seguretat és important, utilitzeu una eina de xifrat potent com ara el GNU Privacy Guard.

### Per a canviar el nom d'un fitxer d'un arxiu

Per a canviar el nom d'un fitxer d'un arxiu, realitzeu els passos següents:

1. Seleccioneu el fitxer al qual voleu canviar el nom.

2. Per a mostrar el diàleg Canvia el nom, trieu Edita Canvia el nom o premeu F2.

3. Introduïu el nom de fitxer nou en el quadre de text Nom nou del fitxer.

4. Feu clic a Canvia el nom.

### Per a copiar fitxers d'un arxiu

Per a copiar fitxers d'un arxiu, realitzeu els passos següents:

1. Seleccioneu els fitxers que voleu copiar.

2. Trieu Edita Copia o premeu Ctrl C.

3. Obriu la ubicació on voleu posar els fitxers copiats.

4. Trieu Edita Enganxa o premeu Ctrl V.

### Per a moure fitxers d'un arxiu

Per a moure fitxers d'un arxiu, realitzeu els passos següents:

1. Seleccioneu els fitxers que voleu moure.

2. Trieu Edita Retalla o premeu Ctrl X.

3. Obriu la ubicació on voleu posar els fitxers moguts.

4. Trieu Edita Enganxa o premeu Ctrl V.

### Per a suprimir fitxers d'un arxiu

Per a suprimir fitxers d'un arxiu, realitzeu els passos següents:

1. Seleccioneu els fitxers que voleu suprimir.

2. Per a mostrar el diàleg Suprimeix, trieu Edita Suprimeix o premeu Suprimir.

3. Seleccioneu una de les opcions de suprimir següents:

   Tots els fitxers

4. Suprimeix tots els fitxers de l'arxiu.

Fitxers seleccionats

- Suprimeix els fitxers seleccionats de l'arxiu.

Fitxers

- Suprimeix de l'arxiu tots els fitxers que coincideixen amb el patró especificat. Vegeu la file-roller-pattern per a obtenir més informació sobre els patrons de nom de fitxer.

- Feu clic a D'acord.

### Per a modificar un fitxer d'un arxiu

Per a modificar un fitxer d'un arxiu, realitzeu els passos següents:

1. Feu doble clic al fitxer que voleu obrir. Alternativament feu clic amb el botó secundari i trieu Obre.

2. Editeu el fitxer obert en el primer pas i deseu els canvis.

3. El gestor d'arxius mostrarà un diàleg de confirmació sol·licitant-vos confirmació per a actualitzar el fitxer de l'arxiu amb els canvis que heu fet.

4. Feu clic a Actualitza.

El gestor d'arxius utilitza les associacions definides pel sistema entre tipus de fitxers i programes per a determinar l'aplicació apropiada a executar per a un fitxer específic. Aquestes associacions es poden mostrar i modificar a la pestanya Obre amb del diàleg de propietats del fitxer. Si el gestor d'arxius no pot determinar l'aplicació apropiada, el gestor d'arxius mostrarà el diàleg Obre fitxers per a què trieu una aplicació, com es descriu a sota.

#### Per a modificar un fitxer d'un arxiu amb una aplicació personalitzada

Per a modificar el fitxer podeu utilitzar una aplicació que especifiqueu, enlloc de l'aplicació predeterminada. Per a utilitzar una aplicació externa per a obrir un fitxer:

1. Feu clic amb el botó secundari al fitxer.

2. Trieu Obre amb....

El gestor d'arxius mostrarà el diàleg Obre fitxers, que llista totes les aplicacions que poden obrir fitxers del tipus especificat. Per a seleccionar una de les aplicacions, feu doble clic al nom de l'aplicació o feu clic al nom de l'aplicació i després feu clic a Obre. Alternativament, introduïu el nom de l'aplicació en el quadre de text Aplicació i feu clic a Obre per a executar l'aplicació que seleccioneu.

Un cop s'ha iniciat l'aplicació, seguiu el procediment des del segon pas com es descriu a file-roller-modify-archive-file.

## Visualització d'arxius

El gestor d'arxius us permet visualitzar diversos aspectes d'un arxiu.

### Per a visualitzar les propietats d'un arxiu

Per a visualitzar les propietats d'un arxiu, trieu Arxiu Propietats per a mostrar el diàleg Propietats. El diàleg Propietats mostra la informació següent sobre l'arxiu:

Nom

- El nom de l'arxiu.

Ubicació

- La posició de l'arxiu en el sistema de fitxers.

Modificat el

- La data i hora en què l'arxiu es va modificar per últim cop.

Mida de l'arxiu

- La mida dels continguts de l'arxiu quan són comprimits.

Mida dels continguts

- La mida dels continguts de l'arxiu quan són descomprimits. Aquesta informació també és disponible en la barra d'estat.

Nivell de compressió

- El nivell de compressió és un valor utilitzat per a descriure la reducció de la mida de les dades. Per exemple, un nivell de compressió de 5 significa que l'arxiu comprimit és una cinquena part de la mida de les dades originals.

Nombre de fitxers

- El nombre de fitxers en l'arxiu.

### Per a visualitzar els continguts d'un arxiu

El gestor d'arxius mostra els continguts de l'arxiu en la finestra principal com una llista de fitxers amb les columnes següents:

Nom

- El nom d'un fitxer o carpeta en l'arxiu.

Mida

- La mida del fitxer quan el fitxer s'extreu de l'arxiu. En una carpeta, el camp Mida està en blanc. Per a obtenir més informació de com visualitzar la mida d'un fitxer comprimit, vegeu la file-roller-extra-info.

Tipus

- El tipus del fitxer. Per a una carpeta, el valor del camp Tipus és `Carpeta`.

Data de modificació

- La data en què el fitxer es va modificar per últim cop. Per a una carpeta, el camp Data de modificació està en blanc.

Ubicació

- El camí al fitxer dins de l'arxiu. Aquesta columna només és visible quan la finestra està en visualització per fitxer, quan esteu en visualització per carpeta la ubicació dels fitxers es mostrarà en el quadre de text Ubicació a la barra de carpetes. Per a obtenir més informació sobre els tipus de visualització, vegeu la file-roller-view-type-folder.

Si un altre programa ha modificat l'arxiu des de que el gestor d'arxius ha obert l'arxiu, trieu Visualitza Actualitza per a actualitzar els continguts de l'arxiu des del disc.

Per a obtenir més informació sobre com personalitzar la manera en què el gestor d'arxius mostra els continguts de l'arxiu, vegeu la file-roller-archive-custom.

Per tasques més avançades, utilitzeu una aplicació instal·lada en el sistema. Per a obtenir més informació, vegeu la file-roller-view-archive-file.

### Per a visualitzar un fitxer d'un arxiu

Per a visualitzar un fitxer d'un arxiu, seguiu els passos que es descriuen a la file-roller-modify-archive-file. Si deseu el fitxer que heu obert, feu clic a Cancel·la quan el gestor d'arxius sol·liciti confirmació per a actualitzar el fitxer de l'arxiu.

### Per a comprovar la integritat d'un arxiu

A vegades un arxiu pot ser malmès per qualsevol motiu, per a comprovar si un arxiu està malmès, trieu Arxiu Comprova la integritat:

- Si l'arxiu no conté errors, el gestor d'arxius obrirà el diàleg Resultat de la comprovació per a llistar cada fitxer de l'arxiu i indicar que cada fitxer té l'estat `OK`.

- Si l'arxiu conté algun error, el gestor d'arxius obrirà el diàleg Resultat de la comprovació per a mostra la part de l'arxiu que conté l'error.

No és possible extreure un arxiu malmès, això pot portar una pèrdua de dades. Per aquesta raó hauríeu de comprovar la integritat d'un arxiu abans de suprimir els fitxers originals.

Si l'arxiu conté fitxers xifrats, el gestor d'arxius sol·licitarà la contrasenya de l'arxiu abans de realitzar la comprovació.

No tots els tipus d'arxiu admeten la comprovació d'integritat, aquesta és la llista de tipus d'arxiu al quals es pot comprovar la integritat: 7-Zip, RAR, ZIP, ACE, ARJ i Zoo.

#### Consell

Per a comprovar la integritat d'un arxiu que no admet la comprovació d'integritat, extraieu tots els fitxers de l'arxiu i comproveu que l'operació s'ha completat correctament.

## Personalització de la visualització de l'arxiu

Podeu personalitzar la manera en què el gestor d'arxius mostra els continguts del fitxer, com segueix:

- Commutar entre la visualització per carpeta i la visualització per fitxer. Per a obtenir més informació, vegeu la file-roller-view-type.

- Especificar l'ordre en què es mostren els fitxers en la llista. Per a obtenir més informació, vegeu la file-roller-view-sort.

- Mostrar detalls addicionals sobre els continguts de l'arxiu. Per a obtenir més informació, vegeu la file-roller-extra-info.

El gestor d'arxius actualitza immediatament la visualització quan feu alguna de les personalitzacions de sobre.

### Per a establir el tipus de visualització

Si l'arxiu conté carpetes, podeu mostrar els continguts de l'arxiu en la visualització per carpeta o en la visualització per fitxer.

#### Visualització per carpeta

Per defecte el gestor d'arxius mostra els continguts de l'arxiu en la visualització per carpeta. Per a seleccionar explícitament la visualització per carpeta, trieu Visualització Visualitza-ho com una carpeta.

En la visualització per carpeta, el gestor d'arxius mostra les carpetes de la mateixa manera que el gestor de fitxers. D'aquesta manera, el gestor d'arxius indica les carpetes en l'àrea de visualització amb una icona de carpeta i el nom de la carpeta. Per a visualitzar els continguts d'una carpeta, feu doble clic al nom de la carpeta.

La barra de carpetes, que el gestor d'arxius només mostra en la visualització per carpeta, conté els components descrits en la taula següents.

Component | Descripció
Mostra una icona per a navegar endarrere en la llista d'historial d'ubicacions. | Feu clic en aquest botó per a navegar endarrere en la llista d'historial d'ubicacions.
Mostra una icona per a navegar endavant en la llista d'historial d'ubicacions. | Feu clic en aquest botó per a navegar endavant en la llista d'historial d'ubicacions.
Mostra una icona per a navegar un nivell amunt en l'arbre de carpetes. | Feu clic en aquest botó per a navegar un nivell amunt en l'arbre de carpetes.
Mostra una icona per a obrir la carpeta superior de l'arxiu. | Feu clic en aquest botó per a obrir la carpeta superior de l'arxiu.
Ubicació | Aquest camp mostra el camí complet, dins de l'arxiu, de la carpeta actual. Per a canviar a un nivell diferent en l'arbre de carpetes, introduïu la ubicació nova en el quadre de text Ubicació i premeu Retorn. El gestor d'arxius mostrarà els continguts de la ubicació nova.

#### Visualització per fitxer

Per a seleccionar la visualització per fitxer, trieu Visualització Visualitza tots els fitxers.

En la visualització per fitxer, el gestor d'arxius mostrarà tots els fitxers de l'arxiu, incloent els fitxers de les subcarpetes, en una sola llista.

### Per a ordenar la llista de fitxers

Podeu ordenar la llista de fitxers per nom, mida, tipus, data de modificació o ubicació.

Per a especificar un criteri d'ordenació, feu clic a la capçalera de la columna corresponent.

Per a invertir el criteri d'ordenació, feu clic un altre cop a la capçalera de la columna.

Per exemple, per a ordenar la llista de fitxers per la data de modificació, feu clic a la capçalera Data de modificació. El gestor d'arxius tornarà a ordenar la llista de fitxers i mostrarà els fitxers per la data de modificació, començant pel més recent. Per a mostrar primer els més vells, feu clic un altre cop a la capçalera Data de modificació.

El gestor d'arxius sempre realitza una segona ordenació basada en el nom del fitxer. En l'exemple de sobre, el gestor d'arxius ordena pel nom els fitxers que tenen la mateixa data de modificació.

### Per a mostrar detalls addicionals

Per a obrir el diàleg Darrera sortida, trieu Visualització Última sortida:

- Si heu comprovat l'arxiu en la sessió actual del gestor d'arxius, el diàleg Darrera sortida mostrarà els resultats de l'última comprovació.

- Si no heu comprovat l'arxiu en la sessió actual del gestor d'arxius, el diàleg Darrera sortida mostrarà una llista de tots els fitxers de l'arxiu, però no indicarà l'estat dels fitxers. Enlloc d'això, el diàleg Darrera sortida proporcionarà la mida comprimida de cada fitxer, el percentatge de compressió i la data i hora en què el fitxer es va modificar per últim cop.

## Utilització del gestor de fitxers per a treballar amb un arxiu

Podeu utilitzar el gestor de fitxers per a afegir fitxers a un arxiu o per a extreure fitxers des d'un arxiu.

### Per a afegir fitxers a un arxiu utilitzant el gestor de fitxers

Podeu utilitzar el gestor de fitxers per a afegir fitxers a un arxiu, de les maneres següents:

- Arrossegueu els fitxers a una finestra del gestor d'arxius des d'una finestra del gestor de fitxers.

- Utilitzeu el menú emergent del gestor de fitxers per a afegir els fitxers a l'arxiu.

Per a utilitzar el menú emergent del gestor de fitxers per a afegir fitxers a un arxiu, realitzeu els passos següents:

1. Feu clic amb el botó secundari als fitxers o carpetes en una finestra del gestor de fitxers.

2. Trieu Crea un arxiu des del menú emergent del gestor de fitxers per a visualitzar el diàleg gestor d'arxius Crea un arxiu.

3. Introduïu el nom de l'arxiu, sense l'extensió del fitxer, en el quadre de text Arxiu.

4. Trieu el tipus d'arxiu des de la llista desplegable.

5. Trieu la ubicació on desar el fitxer de l'arxiu, des de la llista desplegable Ubicació. Si la ubicació no apareix a la llista, trieu Altre... per a seleccionar-la amb el diàleg Ubicació.

6. Seleccioneu les opcions de crear necessàries fent clic a Altres opcions. Per a obtenir més informació sobre les opcions de crear, vegeu la file-roller-create-options.

7. Feu clic a Crea per a afegir els fitxers seleccionats a la carpeta arrel de l'arxiu especificat.

   Per a seleccionar qualsevol de les opcions d'afegir avançades, heu d'utilitzar el gestor d'arxius com es descriu en la file-roller-to-start.

### Per a extreure fitxers d'un arxiu utilitzant el gestor de fitxers

Podeu utilitzar el gestor de fitxers per a extreure fitxers des d'un arxiu, de les maneres següents:

- Arrossegueu els fitxers des d'una finestra del gestor d'arxius a una finestra del gestor de fitxers.

- Utilitzeu el menú emergent del gestor de fitxers per a extreure els fitxers a l'arxiu.

Per a utilitzar el menú emergent del gestor de fitxers per a extreure fitxers des d'un arxiu, realitzeu els passos següents:

1. Feu clic amb el botó secundari a l'arxiu en una finestra del gestor de fitxers.

2. Trieu Extreu aquí per a extreure tots els continguts de l'arxiu en el directori on és l'arxiu.

Si l'arxiu està xifrat, el gestor d'arxius sol·licitarà que introduïu la contrasenya abans d'extreure els fitxers.

## Opcions de creació

Quan creeu un arxiu nou o quan convertiu un arxiu existent a un altre format, feu clic a Altres opcions per a especificar les opcions avançades següents:

Contrasenya

- Introduïu la contrasenya que s'utilitzarà per a xifrar l'arxiu. Si no s'especifica cap contrasenya llavors l'arxiu no serà xifrat.

  No tots els arxius admeten xifrat. Per a obtenir més informació sobre el xifrat de fitxers, vegeu la file-roller-encrypt-options.

Xifra la llista de fitxers també

- Si s'ha seleccionat aquesta opció, la contrasenya serà sol·licitada fins i tot per a visualitzar la llista de fitxers que conté l'arxiu, altrament només serà sol·licitada per a extreure els fitxers de l'arxiu. Aquesta opció només està disponible si s'ha especificat una contrasenya.

Parteix en volums

- Seleccioneu aquesta opció per a partir l'arxiu en més fitxers de la mida especificada.

  Només els arxius 7-Zip i RAR admeten aquesta funció.

## Opcions d'afegir

Els diàlegs Afegeix fitxers i Afegeix una carpeta proporcionen les opcions següents:

Afegeix només si és més recent

- Seleccioneu aquesta opció per a afegir el fitxer especificat a l'arxiu només si l'arxiu no conté el fitxer especificat o si l'arxiu conté una versió més antiga del fitxer especificat. El gestor d'arxius utilitza la data de modificació per a determinar quin és el fitxer més recent. Si la versió del fitxer a l'arxiu és més recent, el gestor d'arxius no afegirà el fitxer especificat a l'arxiu.

  Si no seleccioneu aquesta opció, el gestor d'arxius afegira el fitxer a l'arxiu i sobreescriurà els continguts anteriors de l'arxiu.

  ### Consell

  Si utilitzeu el gestor d'arxius per a crear còpies de seguretat, l'opció Afegeix només si és més recent és molt útil. Per exemple, l'arxiu `backup.tar.gz` conté una còpia de seguretat de fa una setmana de la carpeta d'usuari. Per a actualitzar l'arxiu, realitzeu els passos següents:

  1. Obriu l'arxiu `backup.tar.gz` en el gestor d'arxius.

  2. Trieu Edita Afegeix per a mostrar el diàleg Afegeix una carpeta.

  3. Seleccioneu la carpeta d'usuari.

  4. Seleccioneu l'opció Afegeix només si és més recent.

  5. Feu clic a Afegeix.

  El gestor d'arxius afegirà automàticament a l'arxiu tots els fitxers que heu creat durant l'última setmana, i actualitzarà tots els fitxers que heu modificat l'última setmana. Tot i això, el gestor d'arxius no suprimirà de l'arxiu els fitxers que heu suprimit durant l'última setmana. L'operació d'actualització és molt més ràpida que realitzar una còpia de seguretat completa de la carpeta d'usuari.

### Opcions d'afegir a una carpeta

Les opcions següents estan disponibles en el diàleg Afegeix una carpeta i us permeten seleccionar i afegir automàticament tots els fitxers que satisfan alguns criteris:

Inclou els fitxers

- Introduïu un patró de nom de fitxer en aquest quadre de text per a incloure els fitxers amb noms que coincideixen amb el patró especificat. Vegeu la file-roller-pattern per a obtenir més informació sobre els patrons de nom de fitxer.

Exclou els fitxers

- Introduïu un patró de nom de fitxer en aquest quadre de text per a excloure els fitxers amb noms que coincideixen amb el patró especificat. Vegeu la file-roller-pattern per a obtenir més informació sobre els patrons de nom de fitxer.

Exclou les carpetes

- Introduïu un patró de nom de fitxer en aquest quadre de text per a excloure les carpetes amb noms que coincideixen amb el patró especificat. Vegeu la file-roller-pattern per a obtenir més informació sobre els patrons de nom de fitxer.

Inclou les subcarpetes

- Seleccioneu aquesta opció per a afegir tots els fitxers que coincideixen amb el patró especificat, des de l'actual carpeta i des de les subcarpetes.

  El nom de fitxer, no el nom de la subcarpeta, ha de coincidir amb el patró especificat.

  Si no seleccioneu aquesta opció, el gestor d'arxius només afegirà els fitxers que coincideixen de la carpeta actual.

Exclou les carpetes que siguin enllaços simbòlics

- Seleccioneu aquesta opció per a ometre els fitxers de les carpetes que són enllaços simbòlics. Els enllaços simbòlics són punters o dreceres a altres carpetes.

  Si no seleccioneu aquesta opció, el gestor d'arxius afegirà els fitxers coincidents de les carpetes que són enllaços simbòlics.

Desa les opcions

- Feu clic en aquest botó per a desar l'actual selecció de les opcions d'afegir avançades a un fitxer. Es mostrarà el diàleg Desa les opcions. Introduïu un nom de fitxer descriptiu en el quadre de text Nom de les opcions i feu clic a Desa.

Carrega les opcions

- Feu clic en aquest botó per a carregar o suprimir una selecció anterior d'opcions d'afegir avançades. Es mostrarà el diàleg Carrega les opcions.

  - Per a carregar un conjunt d'opcions, seleccioneu el fitxer d'opcions en el quadre de llista i feu clic a Aplica.

  - Per a suprimir un conjunt d'opcions, seleccioneu el fitxer d'opcions en el quadre de llista i feu clic a Suprimeix. Feu clic a Tanca per a tancar el diàleg Carrega les opcions.

Reinicia les opcions

- Feu clic en aquest botó per a reiniciar l'actual selecció de les opcions d'afegir avançades als valors predeterminats.

## Opcions d'extreure

El diàleg d'Extreure proporciona les opcions següents, que es desen quan sortiu del gestor d'arxius:

Extreu

- Seleccioneu els fitxers que voleu extreure:

  Tots els fitxers

- Extreu tots els fitxers de l'arxiu.

Fitxers seleccionats

- Extreu els fitxers seleccionats de l'arxiu.

Fitxers

- Extreu de l'arxiu tots el fitxers que coincideixen amb el patró especificat. Vegeu la file-roller-pattern per a obtenir més informació sobre els patrons de nom de fitxer.

Accions

- Seleccioneu les opcions d'extreure següents:

  Crea'n també les carpetes

- Seleccioneu aquesta opció per a tornar a construir l'estructura de carpetes quan extraieu els fitxers especificats.

  Per exemple, especifiqueu `/tmp` en el quadre de text Nom de fitxer i trieu d'extreure tots els fitxers. L'arxiu conté una subcarpeta anomenada `doc`.

  - Si seleccioneu l'opció Crea'n també les carpetes, el gestor d'arxius extraurà els continguts de la subcarpeta a `/tmp/doc`.

  - Si no seleccioneu l'opció Crea'n també les carpetes, el gestor d'arxius no crearà cap subcarpeta. Enlloc d'això, el gestor d'arxius extraurà tots els fitxers de l'arxiu, inclosos els fitxers de les subcarpetes, a `/tmp`.

Sobreescriu els fitxers existents

- Seleccioneu aquesta opció per a sobreescriure qualsevol fitxer en la carpeta de destinació que tingui el mateix nom que els fitxers especificats.

  Si no seleccioneu aquesta opció, el gestor d'arxius no extraurà el fitxer especificat si ja existeix un fitxer amb el mateix nom en la carpeta de destinació.

No extreguis els fitxers si són més antics

- Aquesta opció només és efectiva mentre l'opció Sobreescriu els fitxers existents estigui seleccionada.

  Seleccioneu l'opció No extreguis els fitxers si són més antics per a extreure només el fitxer especificat si la carpeta de destinació no conté el fitxer especificat, o si la carpeta de destinació conté una versió més antiga del fitxer especificat. El gestor d'arxius utilitza la data de modificació per a determinar quin és el fitxer més recent. Si la versió del fitxer a l'arxiu és més antiga, el gestor d'arxius no extraurà el fitxer especificat a la carpeta de destinació.

  Si no seleccioneu l'opció No extreguis els fitxers si són més antics mentre l'opció Sobreescriu els fitxers existents està seleccionada, el gestor d'arxius extraurà el fitxer especificat de l'arxiu i sobreescriurà els continguts anteriors de la carpeta de destinació.