# Εγχειρίδιο του Διαχειριστή συμπιεσμένων αρχείων

## Εισαγωγή

Μπορείτε να χρησιμοποιήσετε το Διαχειριστή συμπιεσμένων αρχείων για να δημιουργήσετε, να προβάλετε, να τροποποιήσετε, ή να αποσυμπιέσετε ένα συμπιεσμένο αρχείο. Ένα συμπιεσμένο αρχείο είναι ένα αρχείο που περιέχει άλλα αρχεία. Μπορεί να περιέχει πολλά αρχείο, φακέλους, και υποφακέλους, συνήθως υπό συμπιεσμένη μορφή.

Ο Διαχειριστής συμπιεσμένων αρχείων παρέχει μόνο το γραφικό περιβάλλον, και στηρίζεται σε εργαλεία γραμμής εντολών όπως τα `tar`, `gzip`, και `bzip2` για τις λειτουργίες της συμπίεσης.

Αν έχετε εγκατεστημένα στο σύστημά σας τα κατάλληλα εργαλεία γραμμής εντολών, τότε ο Διαχειριστής συμπιεσμένων αρχείων υποστηρίζει τις μορφές συμπιεσμένων αρχείων που παρατίθενται στον πιο κάτω πίνακα.

Μορφή | Επέκταση αρχείου
Συμπίεση 7-Zip | `.7z`
Συμπίεση WinAce | `.ace`
Συμπίεση ALZip | `.alz`
Μικρή συμπίεση AIX | `.ar`
Συμπίεση ARJ | `.arj`
Αρχείο cabinet | `.cab`
Συμπίεση UNIX CPIO | `.cpio`
Πακέτο του Debian | `.deb`
Εικόνα δίσκου ISO-9660 | `.iso`
Συμπίεση Java | `.jar`
Συμπίεση Java enterprise | `.ear`
Συμπίεση δικτύου Java | `.war`
Συμπίεση LHA | `.lha`, `.lzh`
Συμπίεση WinRAR | `.rar`
Συμπίεση βιβλίου κόμιξ RAR | `.cbr`
Πακέτο RPM | `.rpm`
Ασυμπίεστο αρχείο tar | `.tar`
Αρχείο tar συμπιεσμένο με `bzip` | `.tar.bz` ή `.tbz`
Αρχείο tar συμπιεσμένο με `bzip2` | `.tar.bz2` ή `.tbz2`
Αρχείο tar συμπιεσμένο με `gzip` | `.tar.gz` ή `.tgz`
Αρχείο tar συμπιεσμένο με `lzip` | `.tar.lz` ή `.tlz`
Αρχείο tar συμπιεσμένο με `lzop` | `.tar.lzo` ή `.tzo`
Αρχείο tar συμπιεσμένο με `compress` | `.tar.Z` ή `.taz`
Αρχείο tar συμπιεσμένο με `7zip` | `.tar.7z`
Συμπίεση stuffit | `.bin` ή `.sit`
Συμπίεση PKZIP ή WinZip | `.zip`
Συμπίεση βιβλίου κόμιξ ZIP | `.cbz`
Συμπίεση Zoo | `.zoo`

Η πιο συνηθισμένη μορφή συμπιεσμένων αρχείων στα συστήματα UNIX και Linux είναι η μορφή tar, με συμπίεση `gzip` ή `bzip2`.

Η πιο συνηθισμένη μορφή συμπιεσμένων αρχείων στα συστήματα Microsoft Windows είναι αυτά που δημιουργήθηκαν με το PKZIP ή το WinZip.

### Συμπιεσμένα μοναδικά αρχεία

Ένα συμπιεσμένο μοναδικό αρχείο είναι ένα αρχείο που δημιουργείται όταν χρησιμοποιήσετε το `bzip2`, το `gzip`, το `lzip`, το `lzop`, το `compress` ή το `rzip` για να συμπιέσετε ένα μοναδικό αρχείο. Για παράδειγμα, το `file.txt.gz` δημιουργείται όταν χρησιμοποιήσετε το `gzip` για να συμπιέσετε το `file.txt`.

Μπορείτε να χρησιμποποιήσετε το Διαχειριστή συμπιεσμένων αρχείων για να δημιουργήσετε, να ανοίξετε και να αποσυμπιέσετε ένα συμπιεσμένο μοναδικό αρχείο.

## Ξεκινώντας

Αυτό το τμήμα παρέχει πληροφορίες για την εκκίνηση του Διαχειριστή συμπιεσμένων αρχείων, και περιγράφει το γραφικό περιβάλλον του Διαχειριστή συμπιεσμένων αρχείων.

### Για να ξεκινήσετε το Διαχειριστή συμπιεσμένων αρχείων

Μπορείτε να ξεκινήσετε το Διαχειριστή συμπιεσμένων αρχείων με τους εξής τρόπους:

Μενού Εφαρμογές

- Επιλέξτε Βοηθήματα Διαχειριστής συμπιεσμένων αρχείων.

Γραμμή εντολών

- Εκτελέστε την εντολή: `file-roller`

### Όταν εκκινήσετε το Διαχειριστή συμπιεσμένων αρχείων

Όταν εκκινήσετε το Διαχειριστή συμπιεσμένων αρχείων, εμφανίζεται το ακόλουθο παράθυρο:

#### Παράθυρο του Διαχειριστή συμπιεσμένων αρχείων

Δείχνει το κύριο παράθυρο του Διαχειριστή συμπιεσμένων αρχείων

Το παράθυρο του Διαχειριστή συμπιεσμένων αρχείων περιέχει τα εξής στοιχεία:

Μπάρα μενού

- Τα μενού στη μπάρα μενού περιέχουν όλες τις εντολές που θα χρειαστείτε για να εργαστείτε με συμπιεσμένα αρχεία στο Διαχειριστή συμπιεσμένων αρχείων.

Εργαλειοθήκη

- Η εργαλειοθήκη περιέχει ένα υποσύνολο των εντολών στις οποίες έχετε πρόσβαση από τη μπάρα μενού. Ο Διαχειριστής συμπιεσμένων αρχείων εμφανίζει την εργαλειοθήκη εξ ορισμού. Για να την αποκρύψετε, επιλέξτε Προβολή Εργαλειοθήκη. Για να την εμφανίσετε επιλέξτε ξανά Προβολή Εργαλειοθήκη.

Μπάρα φακέλων

- Η μπάρα φακέλων σας επιτρέπει να περιηγήστε ανάμεσα στους φακέλους μέσα σε ένα συμπιεσμένο αρχείο. Ο Διαχειριστής συμπιεσμένων αρχείων εμφανίζει τη μπάρα φακέλων μόνο στην προβολή φακέλων. Δείτε το file-roller-view-type-folder για περισσότερα.

Περιοχή προβολής

- Η περιοχή προβολής εμφανίζει τα περιεχόμενα του συμπιεσμένου αρχείου.

Γραμμή κατάστασης

- Η γραμμή κατάστασης εμφανίζει πληροφορίες για την τρέχουσα λειτουργία του Διαχειριστή συμπιεσμένων αρχείων και πληροφορίες για το περιεχόμενο του συμπιεσμένου αρχείου. Ο Διαχειριστής συμπιεσμένων αρχείων εμφανίζει τη γραμμή κατάστασης εξ ορισμού. Για να την αποκρύψετε επιλέξτε Προβολή Γραμμή κατάστασης. Για να εμφανίσετε τη γραμμή κατάστασης, επιλέξτε ξανά Προβολή Γραμμή κατάστασης.

Όταν κάνετε δεξί κλικ μέσα στο παράθυρο του Διαχειριστή συμπιεσμένων αρχείων η εφαρμογή εμφανίζει ένα αναδυόμενο μενού. Το αναδυόμενο μενού περιέχει τις πιο συνηθισμένες εντολές περιεχομένου.

#### Περιήγηση στο σύστημα αρχείων

Αρκετοί διάλογοι του Διαχειριστή συμπιεσμένων αρχείων (Νέο, Άνοιγμα, Αποσυμπίεση,...) σας επιτρέπουν να περιηγήστε στα αρχεία και τους φακέλους του υπολογιστή σας. Αναφερθείτε στον Οδηγό χρήσης επιφάνειας εργασίας για να μάθετε περισσότερα για τη χρήση των διαλόγων περιήγησης.

Μπορείτε επίσης να αναφερθείτε στο τμήμα για τους Σελιδοδείκτες του Οδηγού χρήσης επιφάνειας εργασίας για να μάθετε πώς να χρησιμοποιείτε το πλαίσιο Τοποθεσίες για να έχετε πρόσβαση στις αγαπημένες σας τοποθεσίες.

## Δουλεύοντας με συμπιεσμένα αρχεία

Όταν χρησιμοποιείτε το Διαχειριστή συμπιεσμένων αρχείων για να δουλέψετε με ένα συμπιεσμένο αρχείο, όλες οι αλλαγές αποθηκεύονται αυτόματα στο δίσκο. Για παράδειγμα, αν σβήσετε ένα αρχείο από ένα συμπιεσμένο αρχείο, ο Διαχειριστής συμπιεσμένων αρχείων σβήνει το αρχείο μόλις πατήσετε Εντάξει. Αυτή η συμπεριφορά είναι διαφορετική από εκείνη των περισσότερων εφαρμογών, οι οποίες αποθηκεύουν τις αλλαγές στο δίσκο μόνο όταν κλείσετε την εφαρμογή ή όταν επιλέξετε Αποθήκευση από το μενού.

Αν ένα συμπιεσμένο αρχείο είναι πολύ μεγάλο, ή αν έχετε ένα αργό σύστημα, μερικές λειτουργίες συμπίεσης μπορεί να διαρκέσουν αρκετά. Για να ακυρώσετε την τρέχουσα λειτουργία πατήστε το Esc. Εναλλακτικά, επιλέξτε Προβολή Διακοπή, ή πατήστε το κουμπί Διακοπή στην εργαλειοθήκη.

Στο Διαχειριστή συμπιεσμένων αρχείων, μπορείτε να κάνετε την ίδια ενέργεια με διάφορους τρόπους. Για παράδειγμα, μπορείτε να ανοίξετε ένα συμπιεσμένο αρχείο με τους εξής τρόπους:

Συστατικό γραφικού περιβάλλοντος | Ενέργεια
Παράθυρο | Σύρετε ένα συμπιεσμένο στο παράθυρο του Διαχειριστή συμπιεσμένων αρχείων από μια άλλη εφαρμογή όπως έναν περιηγητή αρχείων.
Μπάρα μενού | Επιλέξτε Συμπιεσμένο αρχείο Άνοιγμα. Αν έχετε ανοίξει πρόσφατα το συμπιεσμένο αρχείο, θα εμφανίζεται απ' ευθείας στο μενού Συμπιεσμένο αρχείο.
Εργαλειοθήκη | Πατήστε στο κουμπί Άνοιγμα της εργαλειοθήκης. Αν έχετε ανοίξει πρόσφατα το συμπιεσμένο αρχείο, πατήστε στο κάτω βελάκι κοντά στο κουμπί Άνοιγμα στην εργαλειοθήκη.
Αναδυόμενο μενού στο δεξί κλικ | Κάντε δεξί κλικ στο συμπιεσμένο αρχείο, μετά επιλέξτε Άνοιγμα στο αναδυόμενο μενού.
Πλήκτρα συντόμευσης | Πατήστε Ctrl O.

Αυτό το εγχειρίδιο τεκμηριώνει τη λειτουργικότητα από τη μπάρα μενού.

### Κριτήρια ονομάτων αρχείων

Ο Διαχειριστής συμπιεσμένων αρχείων σας επιτρέπει να προσθέτετε, να αποσυμπιέζετε ή να διαγράφετε αρκετά αρχεία ταυτόχρονα. Για να εφαρμόσετε μια ενέργεια σε όλα τα αρχεία τα οποία πληρούν ένα συγκεκριμένο κριτήριο, εισάγετε το κριτήριο στο πεδίο κειμένου. Το κριτήριο μπορεί να περιέχει τους συνηθισμένους χαρακτήρες μπαλαντέρ όπως το * για να ταιριάσει οποιαδήποτε συμβολοσειρά, και το ? για να ταιριάσει οποιοδήποτε μοναδικό χαρακτήρα. Μπορείτε να εισάγετε πολλαπλά κριτήρια χωρισμένα με ελληνικό ερωτηματικό. Ο Διαχειριστής συμπιεσμένων αρχείων θα εφαρμόσει την ενέργεια σε όλα τα αρχεία τα οποία πληρούν τουλάχιστον ένα από τα κριτήρια. Τα παραδείγματα στον ακόλουθο πίνακα δείχνουν πώς να χρησιμοποιείτε τα κριτήρια ονομάτων αρχείων για να επιλέγετε αρχεία.

Κριτήριο | Αρχεία που ταιριάζουν
`*` | Όλα τα αρχεία
`*.tar*` | Όλα τα αρχεία με επέκταση `tar`, συμπεριλαμβανομένων εκείνων στα οποία η επέκταση `tar` ακολουθείται από οποιαδήποτε σειρά συμβόλων, όπως `filename.tar.gz`
`*.jpg; *.jpeg` | Όλα τα αρχεία με επέκταση `jpg` και όλα τα αρχεία με επέκταση `jpeg`
`file?.gz` | Όλα τα αρχεία με επέκταση `gz` που έχουν το όνομα "file" ακολουθούμενο από οποιοδήποτε μοναδικό χαρακτήρα, π.χ. `file2.gz`, `filex.gz`.

### Για να ανοίξετε ένα συμπιεσμένο αρχείο

Για να ανοίξετε ένα συμπιεσμένο αρχείο, ακολουθήστε τα εξής βήματα:

1. Επιλέξτε Συμπιεσμένο αρχείο Άνοιγμα για να εμφανίσετε το διάλογο Άνοιγμα. Εναλλακτικά πατήστε Ctrl O, ή πατήστε Άνοιγμα στην Εργαλειοθήκη.

2. Επιλέξτε το συμπιεσμένο αρχείο που θέλετε να ανοίξετε.

3. Πατήστε το Άνοιγμα.

Ο Διαχειριστής συμπιεσμένων αρχείων συμπεραίνει αυτόματα τον τύπο του συμπιεσμένου αρχείου και εμφανίζει:

- Το όνομα του συμπιεσμένου αρχείο στη μπάρα τίτλου

- Τα περιεχόμενα του συμπιεσμένου αρχείου στην περιοχή προβολής

- Τον πλήθος των αρχείων και των φακέλων (αντικειμένων) στην τρέχουσα τοποθεσία, και το μέγεθός τους όταν αποσυμπιεστούν, στη γραμμή κατάστασης.

Για να ανοίξετε ένα άλλο συμπιεσμένο αρχείο, επιλέξτε ξανά Συμπεισμένο αρχείο Άνοιγμα. Ο Διαχειριστής συμπιεσμένων αρχείων ανοίγει κάθε αρχείο σε ένα νέο παράθυρο. Δε μπορείτε να ανοίξετε ένα άλλο συμπιεσμένο αρχείο στο ίδιο παράθυρο.

Αν προσπαθήσετε να ανοίξετε ένα συμπιεσμένο αρχείο που δημιουργήθηκε σε μια μορφή την οποία δεν αναγνωρίζει ο Διαχειριστής συμπιεσμένων αρχείων, η εφαρμογή εμφανίζει ένα μήνυμα λάθους. Δείτε το file-roller-intro για μια λίστα με τις μορφές που υποστηρίζονται.

### Για να επιλέξετε αρχεία σε ένα συμπιεσμένο αρχείο

Για να επιλέξετε όλα τα αρχεία σε ένα συμπιεσμένο αρχείο, επιλέξτε Επεξεργασία Επιλογή όλων ή πατήστε Ctrl A.

Για να αποεπιλέξετε όλα τα αρχεία σε ένα συμπιεσμένο αρχείο, επιλέξτε Επεξεργασία Αποεπιλογή όλων ή πατήστε Shift Ctrl A.

### Για να αποσυμπιέσετε αρχεία από ένα συμπιεσμένο αρχείο

Για να αποσυμπιέσετε αρχεία από ένα ανοικτό συμπιεσμένο αρχείο, ακολουθήστε τα εξής βήματα:

1. Επιλέξτε τα αρχεία που θέλετε να αποσυμπιέσετε. Για να επιλέξετε περισσότερα αρχεία, κρατήστε πατημένο το Ctrl ενώ πατάτε με το ποντίκι στα αρχεία που θέλετε να επιλέξετε.

2. Επιλέξτε Choose Συμπιεσμένο αρχείο Αποσυμπίεση για να εμφανιστεί ο διάλογος Αποσυμπίεση. Εναλλακτικά πατήστε στο κουμπί Αποσυμπίεση στην εργαλειοθήκη.

3. Επιλέξτε το φάκελο στον οποίο ο Διαχειριστής συμπιεσμένων αρχείων θα αποσυμπιέσει τα αρχεία.

4. Διαλέξτε τις επιλογές της αποσυμπίεσης. Για περισσότερες πληροφορίες σχετικά με τις επιλογές αποσυμπίεσης δείτε file-roller-extract-options.

5. Πατήστε Αποσυμπίεση.

   Αν όλα τα αρχεία στο συμπιεσμένο αρχείο προστατεύονται από κωδικό πρόσβασης, και δεν τον έχετε καθορίσει, τότε ο Διαχειριστής συμπιεσμένων αρχείων σας τον ζητάει.

   Αν μερικά αλλά όχι όλα τα αρχείο στο συμπιεσμένο αρχείο προστατεύονται από κωδικό πρόσβασης, ο Διαχειριστής συμπιεσμένων αρχείων δε σας τον ζητάει. Ωστόσο, ο Διαχειριστής συμπιεσμένων αρχείων αποσυμπιέζει μόνο τα αρχεία που δεν προστατεύονται.

   Για περισσότερες πληροφορίες σχετικά με τους κωδικούς πρόσβασης δείτε το file-roller-encrypt-files.

Ο Διαχειριστής συμπιεσμένων αρχείων επίσης παρέχει τρόπους αποσυμπίεσης αρχείων από ένα συμπιεσμένο αρχείο στον περιηγητή αρχείων, χωρίς το άνοιγμα του παραθύρου του Διαχειριστή συμπιεσμένων αρχείων. Δείτε το file-roller-fmgr για περισσότερες πληροφορίες.

Η λειτουργία Αποσυμπίεσης αποσυμπιέζει ένα αντίγραφο των επιλεγμένων αρχείων από το συμπιεσμένο αρχείο. Τα αποσυμπιεσμένα αρχεία έχουν τα ίδια δικαιώματα πρόσβασης και την ίδια ημερομηνία μετατροπής όπως τα αρχικά αρχείο που προστέθηκαν στο συμπιεσμένο αρχείο.

Η λειτουργία Αποσυμπίεσης δεν αλλάζει τα περιεχόμενα του συμπιεσμένου αρχείου. Για πληροφορίες σχετικά με τη διαγραφή αρχείων από ένα συμπιεσμένο αρχείο δείτε file-roller-delete-files.

### Για να κλείσετε ένα συμπιεσμένο αρχείο

Για να κλείσετε το τρέχον συμπιεσμένο αρχείο και το τρέχον παράθυρου του Διαχειριστή συμπιεσμένων αρχείων, επιλέξτε Συμπιεσμένο αρχείο Κλείσιμο, ή πατήστε Ctrl W.

Δεν υπάρχει τρόπος να κλείσετε το τρέχον συμπιεσμένο αρχείο αλλά όχι το παράθυρο του Διαχειριστή συμπιεσμένων αρχείων.

## Δημιουργία συμπιεσμένων αρχείων

Πέρα από το άνοιγμα υφιστάμενων συμπιεσμένων αρχείων, μπορείτε επίσης να δημιουργήσετε νέα συμπιεσμένα αρχεία με τον Διαχειριστή συμπιεσμένων αρχείων.

### Για να δημιουργήσετε ένα συμπιεσμένο αρχείο

Για να δημιουργήσετε ένα συμπιεσμένο αρχείο, ακολουθήστε τα εξής βήματα:

1. Επιλέξτε Συμπιεσμένο αρχείο Νεό για να εμφανίσετε το διάλογο Νέο. Εναλλακτικά πατήστε Ctrl N, ή πατήστε το κουμπί Νέο στην εργαλειοθήκη.

2. Καθορίστε το φάκελο όπου ο Διαχειριστής συμπιεσμένων αρχείων θα τοποθετήσει το καινούριο συμπιεσμένο αρχείο πατώντας στην αναδιπλούμενη λίστα στο Αποθήκευση σε φάκελο. Αν ο φάκελος δε συμπεριλαμβάνεται στη λίστα, πατήστε στο Περιήγηση για άλλους φακέλους, και επιλέξτε το φάκελο. Εναλλακτικά, εισάγετε τη διαδρομή στο πεδίο Όνομα.

3. Εισάγετε το όνομα του νέου συμπιεσμένου αρχείου, συμπεριλαμβανομένης της επέκτασης, στο πεδίο Όνομα. Εναλλακτικά μπορείτε να καθορίσετε το όνομα του συμπιεσμένου αρχείου χωρίς την επέκταση και μετά να επιλέξετε ένα τύπο αρχείου από την αναδιπλούμενη λίστα Τύπος συμπιεσμένου αρχείου, οπότε η επέκταση θα προστεθεί αυτόματα.

4. Διαλέξτε τις απαιτούμενες επιλογές πατώντας στο Άλλες επιλογές. Για περισσότερες πληροφορίες για τις επιλογές δημιουργίας, δείτε το file-roller-create-options.

5. Πατήστε στο Νέο. Ο Διαχειριστής συμπιεσμένων αρχείων δημιουργεί ένα άδειο συμπιεσμένο αρχείο, αλλά δεν το γράφει ακόμα στο δίσκο.

6. Προσθέστε αρχεία στο νέο συμπιεσμένο αρχείο όπως περιγράφεται στο file-roller-add-files.

   Ο Διαχειριστής συμπιεσμένων αρχείων γράφει ένα νέο συμπιεσμένο αρχείο στο δίσκο μόνο όταν το συμπιεσμένο αρχείο περιέχει ένα τουλάχιστον αρχείο. Αν δημιουργήσετε ένα νέο συμπιεσμένο αρχείο και μετά κλείσετε το Διαχειριστή συμπιεσμένων αρχείων προτού προσθέσετε αρχεία στο συμπιεσμένο αρχείο, ο Διαχειριστής συμπιεσμένων αρχείων σβήνει το συμπιεσμένο αρχείο.

### Για να προσθέσετε αρχεία στο συμπιεσμένο αρχείο

Για να προσθέσετε αρχεία σε ένα συμπιεσμένο αρχείο, ακολουθήστε τα εξής βήματα:

1. Αποφασίστε σε ποιό σημείο του συμπιεσμένου αρχείο θέλετε να προσθέσετε τα αρχεία, μετά ανοίξτε την τοποθεσία εκείνη στο συμπιεσμένο αρχείο.

2. Επιλέξτε Επεξεργασία Προσθήκη αρχείων για να εμφανίσετε το διάλογο Προσθήκη αρχείων, ή πατήστε Προσθήκη αρχείων στην εργαλειοθήκη.

3. Επιλέξτε τα αρχείο που θέλετε να προσθέσετε. Για να επιλέξετε πολλαπλά αρχεία κρατήστε πατημένο το Ctrl και πατήστε στα αρχεία με το ποντίκι.

4. Πατήστε Προσθήκη. Ο Διαχειριστής συμπιεσμένων αρχείων προσθέτει τα αρχεία στον τρέχοντα φάκελο του συμπιεσμένου αρχείου.

Δε μπορείτε να προσθέσετε φακέλους στο συμπιεσμένο αρχείο με το διάλογο Προσθήκη αρχείων. Για να προσθέσετε ένα φάκελο δείτε το file-roller-add-folder.

Ο διάλογος Προσθήκη αρχείων παρέχει την επιλογή Προσθήκη μόνο αν είναι νεώτερο, δείτε το file-roller-add-options για περισσότερες πληροφορίες γι' αυτή την επιλογή.

Μπορείτε επίσης να προσθέσετε αρχεία σε ένα συμπιεσμένο αρχείο από ένα παράθυρο περιηγητή αρχείων, χωρίς να ανοίξετε ένα παράθυρο του Διαχειριστή συμπιεσμένων αρχείων. Δείτε το file-roller-fmgr για περισσότερες πληροφορίες.

Η λειτουργία Προσθήκης αρχείων προσθέτει ένα αντίγραφο των καθορισμένων αρχείων ή φακέλο στο συμπιεσμένο αρχείο. Ο Διαχειριστής συμπιεσμένων αρχείων δε διαγράφει τα αρχικά αρχείο, τα οποία παραμένουν χωρίς αλλαγή στο σύστημα αρχείων. Τα αντίγραφα που προστίθενται στο συμπιεσμένο αρχείο έχουν τα ίδια δικαιώματα πρόσβασης και την ίδια ημερομηνία τροποποίησης όπως τα αρχικά αρχεία.

### Για να προσθέσετε ένα φάκελο στο συμπιεσμένο αρχείο

Για να προσθέσετε ένα φάκελο στο συμπιεσμένο αρχείο, ακολουθήστε τα εξής βήματα:

1. Αποφασίστε σε ποιό σημείο του συμπιεσμένου αρχείο θέλετε να προσθέσετε τα αρχεία, μετά ανοίξτε την τοποθεσία εκείνη στο συμπιεσμένο αρχείο.

2. Επιλέξτε Επεξεργασία Προσθήκη φακέλου για να εμφανίσετε το διάλογο Προσθήκη φακέλου.

3. Επιλέξτε το φάκελο που θέλετε να προσθέσετε.

4. Πατήστε στο Προσθήκη. Ο Διαχειριστής συμπιεσμένων αρχείων προσθέτει το φάκελο στον τρέχοντα φάκελο στο συμπιεσμένο αρχείο.

Ο διάλογος Προσθήκη φακέλου παρέχει μερικές προχωρημένες επιλογές. Δείτε το file-roller-add-options για περισσότερες πληροφορίες.

### Για να μετατρέψετε ένα συμπιεσμένο αρχείο σε άλλη μορφή

Για να μετατρέψετε ένα συμπιεσμένο αρχείο σε μια άλλη μορφή και να το αποθηκεύσετε σαν καινούριο αρχείο, ακολουθήστε τα εξής βήματα:

1. Ανοίξτε το αρχείο που θέλετε να μετατρέψετε.

2. Επιλέξτε Συμπιεσμένο αρχείο Αποθήκευση ως για να εμφανίσετε το διάλογο Αποθήκευση.

3. Εισάγετε το νέο όνομα αρχείο στο πεδίο Όνομα.

4. Επιλέξτε τη νέα μορφή από την αναδιπλούμενη λίστα Τύπος συμπιεσμένου αρχείου. Εναλλακτικά, εισάγετε την επέκταση του αρχείου στο πεδίο Όνομα, και επιλέξτε Αυτόματη από την αναδιπλούμενη λίστα Τύπος συμπιεσμένου αρχείου.

5. Διαλέξτε τις απαιτούμενες επιλογές πατώντας στο Άλλες επιλογές. Για περισσότερες πληροφορίες για τις επιλογές δημιουργίας, δείτε το file-roller-create-options.

6. Πατήστε Δημιουργία.

   Αν όλα τα αρχεία στο συμπιεσμένο αρχείο προστατεύονται από κωδικό πρόσβασης, και δεν τον έχετε καθορίσει, τότε ο Διαχειριστής συμπιεσμένων αρχείων σας τον ζητάει.

   Αν μερικά αλλά όχι όλα τα αρχεία στο συμπιεσμένο αρχείο προστατεύονται από κωδικό πρόσβασης, και δεν τον έχετε καθορίσει, τότε ο Διαχειριστής συμπιεσμένων αρχείων δε θα σας τον ζητήσει. Ωστόσο, ο Διαχειριστής συμπιεσμένων αρχείων θα αντιγράψει μόνο τα μη προστατευμένα αρχεία στο νέο συμπιεσμένο αρχείο.

   Για περισσότερες πληροφορίες σχετικά με τους κωδικούς πρόσβασης δείτε το file-roller-encrypt-files.

## Τροποποίηση των περιεχομένων ενός συμπιεσμένου αρχείου

Μπορείτε να τροποποιήσετε τα περιεχόμενα ενός συμπιεσμένου αρχείου με διάφορους τρόπους.

### Για να κωδικοποιήσετε αρχεία σε ένα συμπιεσμένο αρχείο

Για λόγους ασφάλειας, μπορεί να θέλετε να κωδικοποιήσετε τα αρχεία που προσθέτετε σε ένα συμπιεσμένο αρχείο.

Αν ο τύπος του συμπιεσμένου αρχείου υποστηρίζει κωδικιποίηση, μπορείτε να καθορίσετε έναν κωδικό πρόσβασης για να κωδικοποιήσετε τα αρχεία που προσθέτετε στο συμπιεσμένο αρχείο.

Μέχρι στιγμής, μόνο τα συμπιεσμένα αρχεία τύπου 7-Zip, ZIP, RAR και ARJ υποστηρίζουν κωδικοποίηση.

Για να καθορίσετε έναν κωδικό πρόσβασης για την κωδικοποίηση, ακολουθήστε τα εξής βήματα:

1. Επιλέξτε Επεξεργασία Κωδικός πρόσβασης για να εμφανίσετε το διάλογο Κωδικός πρόσβασης.

2. Εισάγετε τον κωδικό πρόσβασης στο πεδίο Κωδικός πρόσβασης.

3. Πατήστε Εντάξει.

Ο Διαχειριστής συμπιεσμένων αρχείων χρησιμοποιεί τον κωδικό πρόσβασης για να κωδικοποιήσει τα αρχεία τα οποία προσθέτετε στο τρέχον συμπιεσμένο αρχείο, και να τα αποκωδικοποιήσει όταν τα αποσυμπιέζετε από το συμπιεσμένο αρχείο. Ο Διαχειριστής συμπιεσμένων αρχείων διαγράφει τον κωδικό όταν κλείσετε το συμπιεσμένο αρχείο.

Για τον τρόπο που ελέγχετε ένα συμπιεσμένο αρχείο αν περιέχει κωδικοποιημένα αρχεία, δείτε file-roller-extra-info.

Η κωδικοποίηση που παρέχεται από τα συμπιεσμένα αρχεία είναι αδύναμη και ανασφαλής. Αν η ασφάλεια είναι σημαντική για σας, χρησιμοποιήστε ένα δυνατό εργαλείο κωδικοποίησης όπως το GNU Privacy Guard.

### Για να μετονομάσετε ένα αρχείο μέσα σ' ένα συμπιεσμένο αρχείο

Για να μετονομάσετε ένα αρχείο μέσα σε ένα συμπιεσμένο αρχείο, ακολουθήστε τα εξής βήματα:

1. Επιλέξτε το αρχείο που θέλετε να μετονομάσετε.

2. Επιλέξτε Επεξεργασία Μετονομασία, ή πατήστε F2, για να εμφανίσετε το διάλογο Μετονομασία.

3. Εισάγετε το νέο όνομα αρχείου στο πεδίο Νέο όνομα αρχείου.

4. Πατήστε Μετονομασία.

### Για να αντιγράψετε αρχεία σε ένα συμπιεσμένο αρχείο

Για να αντιγράψετε αρχεία σε ένα συμπιεσμένο αρχείο, ακολουθήστε τα εξής βήματα:

1. Επιλέξτε τα αρχεία που θέλετε να αντιγράψετε.

2. Επιλέξτε Επεξεργασία Αντιγραφή, ή πατήστε Ctrl C.

3. Ανοίξτε την τοποθεσία στην οποία θέλετε να βάλετε τα αντιγραμμένα αρχεία.

4. Επιλέξτε Επεξεργασία Επικόλληση, ή πατήστε Ctrl V.

### Για να μετακινήσετε αρχεία μέσα σε ένα συμπιεσμένο αρχείο

Για να μετακινήσετε αρχεία σε ένα συμπιεσμένο αρχείο, ακολουθήστε τα εξής βήματα:

1. Επιλέξτε τα αρχεία τα οποία θέλετε να μετακινήσετε.

2. Επιλέξτε Επεξεργασία Αποκοπή, ή πατήστε Ctrl X.

3. Ανοίξτε την τοποθεσία στην οποία θέλετε να βάλετε τα αποκομμένα αρχεία.

4. Επιλέξτε Επεξεργασία Επικόλληση, ή πατήστε Ctrl V.

### Για να διαγράψετε αρχεία από ένα συμπιεσμένο αρχείο.

Για να διαγράψετε αρχεία από ένα συμπιεσμένο αρχείο, ακολουθήστε τα εξής βήματα:

1. Επιλέξτε τα αρχεία τα οποία θέλετε να διαγράψετε.

2. Επιλέξτε Επεξεργασία Διαγραφή ή πατήστε Διαγραφή για να εμφανίσετε το διάλογο Διαγραφή.

3. Διαλέξτε μια από τις ακόλουθες επιλογές διαγραφής:

   Όλα τα αρχεία

4. Όλα τα αρχεία

Επιλεγμένα αρχεία

- Διαγραφή των επιλεγμένων αρχείων από το συμπιεσμένο αρχείο.

Αρχεία

- Διαγραφή από το συμπιεσμένο αρχείο όλων των αρχείων τα οποία πληρούν το καθορισμένο κριτήριο. Δείτε το file-roller-pattern για περισσότερες πληρφορίες σχετικά με τα κριτήρια ονομάτων αρχείων.

- Πατήστε Εντάξει.

### Για να τροποποιήσετε ένα αρχείο σε ένα συμπιεσμένο αρχείο

Για να τροποποιήσετε ένα αρχείο σε ένα συμπιεσμένο αρχείο, ακολουθήστε τα εξής βήματα:

1. Κάντε διπλό κλικ στο αρχείο που θέλετε να ανοίξετε. Εναλλακτικά κάντε δεξί κλικ στο αρχείο και επιλέξτε Άνοιγμα.

2. Επεξεργαστείτε το αρχείο που ανοίξατε στο βήμα 1, και μετά αποθηκεύστε τις αλλαγές σας.

3. Ο Διαχειριστής συμπιεσμένων αρχείων εμφανίζει ένα διάλογο επιβεβαίωσης, ζητώντας επιβεβαίωση για να ενημερώσει το αρχείο μέσα στο συμπιεσμένο αρχείο με τις αλλαγές που κάνατε.

4. Πατήστε στο Ενημέρωση.

Ο Διαχειριστής συμπιεσμένων αρχείων χρησιμοποιεί την αντιστοιχία μεταξύ τύπων αρχείων και προγραμμάτων που έχει οριστεί στο σύστημα για να καθορίσει την κατάλληλη εφαρμογή για να ανοίξει ένα συγκεκριμένο αρχείο. Αυτές οι αντιστοιχίες μπορούν να προβληθούν και να τροποποιηθούν στην καρτέλα Άνοιγμα με στο διάλογο των ιδιοτήτων του αρχείου. Αν ο Διαχειριστής συμπιεσμένων αρχείων δε μπορεί να καθορίσει μια κατάλληλη αντιστοιχία, τότε θα εμφανίσει το διάλογο Άνοιγμα αρχείων επιτρέποντάς σας να επιλέξετε εσείς μια εφαρμογή, όπως περιγράφεται πιο κάτω.

#### Για να τροποποιήσετε ένα αρχείο σε ένα συμπιεσμένο αρχείο με μια ειδική εφαρμογή

Μπορείτε να χρησιμοποιήσετε μια εφαρμογή που εσείς καθορίζετε, αντί για την προεπιλεγμένη, για να τροποποιήσετε ένα αρχείο. Για να ανοίξετε ένα αρχείο με χρησιμοποιώντας μια εξωτερική εφαρμογή:

1. Κάντε δεξί κλικ στο αρχείο.

2. Επιλέξτε Άνοιγμα με....

Ο Διαχειριστής συμπιεσμένων αρχείων εμφανίζει το διάλογο Άνοιγμα αρχείων, στον οποίο παρατίθενται όλες οι εφαρμογές που μπορούν να ανοίξουν αρχεία του καθορισμένου τύπου. Για να επιλέξετε μία από αυτές τις εφαρμογές, κάντε διπλό κλικ στο όνομα τη εφαρμογής, ή πατήστε στο όνομα της εφαρμογής και μετά πατήστε Άνοιγμα. Εναλλακτικά, εισάγετε το όνομα της εφαρμογής στο πεδίο Εφαρμογή και μετά πατήστε Άνοιγμα για να τρέξετε την εφαρμογή της επιλογής σας.

Όταν ξεκινήσει η εφαρμογή, ακολουθήστε τη διαδικασία από το βήμα 2 όπως περιγράφεται στο file-roller-modify-archive-file.

## Προβολή συμπιεσμένων αρχείων

Ο Διαχειριστής συμπιεσμένων αρχείων σας επιτρέπει να βλέπετε ορισμένα χαρακτηριστικά ενός συμπιεσμένου αρχείου.

### Για να προβάλατα τις ιδιότητες ενός συμπιεσμένου αρχείου

Για να εμφανίσετε τις ιδιότητες ενός συμπιεσμένου αρχείου, επιλέξτε Συμπιεσμένο αρχείο Ιδιότητες για να προβάλετε το διάλογο Ιδιότητες. Ο διάλογος Ιδιότητες εμφανίζει τις ακόλουθες πληροφορίες για το συμπιεσμένο αρχείο:

Όνομα

- Το όνομα του αρχείου

Τοποθεσία

- Η θέση του συμπιεσμένου αρχείου μέσα στο σύστημα αρχείων.

Ημερομηνία τροποποίησης

- Η ημερομηνία και ώρα στην οποία έγινε η πιο πρόσφατη τροποποίηση του συμπιεσμένου αρχείου.

Μέγεθος

- Το μέγεθος των περιεχομένων του συμπιεσμένου αρχείου όταν αποσυμπιεστούν.

Μέγεθος περιεχομένου

- Το μέγεθος των περιεχομένων του συμπιεσμένου αρχείου όταν αποσυμπιεστούν. Αυτή η πληροφορία είναι επίσης διαθέσιμη στη γραμμή κατάστασης.

Αναλογία συμπίεσης

- Η αναλογία συμπίεσης είναι μια τιμή που περιγράφει τη μείωση στο μέγεθος της πληροφορίας. Για παράδειγμα μια αναλογία συμπίεσης ίση με 5 σημαίνει ότι το συμπιεσμένο αρχείο είναι το 1/5 του μεγέθους της αρχικής πληροφορίας.

Αριθμός αρχείων

- Ο αριθμός των αρχείων στο συμπιεσμένο αρχείο.

### Για να προβάλετε τα περιεχόμενα ενός συμπιεσμένου αρχείου

Ο Διαχειριστής συμπιεσμένων αρχείων εμφανίζει τα περιεχόμενα του συμπιεσμένου αρχείου στο κύριο παράθυρο σαν μια λίστα από αρχεία, με τις ακόλουθες στήλες:

Όνομα

- Το όνομα του αρχείου ή του φακέλου στο συμπιεσμένο αρχείο.

Μέγεθος

- Το μέγεθος του αρχείου όταν αυτό αποσυμπιεστεί από το συμπιεσμένο αρχείο. Για ένα φάκελο, το πεδίο Μέγεθος είναι κενό. Για πληροφορίες για την προβολή του μεγέθους του συμπιεσμένου αρχείου, δείτε file-roller-extra-info.

Τύπος

- Ο τύπος του αρχείου. Για ένα φάκελο, η τιμή στο πεδίο Τύπος είναι `Φάκελος`.

Ημερομηνία τροποποίησης

- Η ημερομηνία κατά την οποία το αρχείο τροποποιήθηκε τελευταία φορά. Για ένα φάκελο, το πεδίο Ημερομηνία τροποποίησης είναι άδειο.

Τοποθεσία

- Η διαδρομή προς το αρχείο μέσα στο συμπιεσμένο αρχείο. Αυτή η στήλη είναι ορατή μόνο όταν το παράθυρο βρίσκεται σε προβολή αρχείων, όταν βρίσκεται σε προβολή φακέλων η τοποθεσία των αρχείων εμφανίζεται στο πεδίο Τοποθεσία της μπάρας φακέλων. Για περισσότερες πληροφορίες σχετικά με τους τύπους προβολής δείτε file-roller-view-type-folder.

Αν ένα άλλο πρόγραμμα έχει τροποποιήσει το συμπιεσμένο αρχείο αφότου ο Διαχειριστής συμπιεσμένων αρχείων το άνοιξε, επιλέξτε Προβολή Ανανέωση για να ξαναφορτώσετε τα περιεχόμενα του συμπιεσμένου αρχείου από το δίσκο.

Για πληροφορίες για την τροποποίηση του τρόπου που ο Διαχειριστής συμπιεσμένων αρχείων εμφανίζει τα περιεχόμενα του συμπιεσμένου αρχείου, δείτε το file-roller-archive-custom.

Για πιο προχωρημένες λειτουριες, χρησιμοποιήστε μια εφαρμογή που είναι εγκατεστημένη στο σύστημά σας. Για περισσότερες πληροφορίες δείτε file-roller-view-archive-file.

### Για να προβάλετε ένα αρχείο μέσα σε ένα συμπιεσμένο αρχείο

Για να προβάλετε ένα αρχείο σε ένα συμπιεσμένο αρχείο, ακολουθήστε τα βήματα που περιγράφονται στο file-roller-modify-archive-file. Αν αποθηκεύσετε το ανοικτό αρχείο, πατήστε Ακύρωση όταν ο Διαχειριστής συμπιεσμένων αρχείων ζητήσει επιβεβαίωση για να ενημερώσει το αρχείο μέσα στο συμπιεσμένο αρχείο.

### Για να ελέγξετε την ακεραιότητα ενός συμπιεσμένου αρχείου

Μερικές φορές ένα συμπιεσμένο αρχείο μπορεί να έχει κάποια ζημιά για κάποιο λόγο. Για να ελέγξετε αν το συμπιεσμένο αρχείο έχει ζημιά, επιλέξτε Συμπιεσμένο αρχείο Δοκιμή ακεραιότητας:

- Αν το συμπιεσμένο αρχείο δεν περιλαμβάνει σφάλματα, τότε ο Διαχειριστής συμπιεσμένων αρχείων ανοίγει το διάλογο Αποτέλεσμα δοκιμής και παραθέτει όλα τα αρχεία στο συμπιεσμένο αρχείο, και υποδεικνύει ότι η κατάσταση κάθε αρχείου είναι `Εντάξει`.

- Αν το συμπιεσμένο αρχείο περιέχει κάποιο σφάλμα, τότε ο Διαχειριστής συμπιεσμένων αρχείων ανοίγει το διάλογο Αποτέλεσμα δοκιμής εμφανίζοντας το μέρος του συμπιεσμένου αρχείου που περιέχει το σφάλμα.

Ένα συμπιεσμένο αρχείο μπορεί να μην είναι δυνατό να αποσυμπιεστεί, και αυτό μπορεί να επιφέρει απώλεια δεδομένων. Για αυτό το λόγο είναι καλό να ελέγχετε την ακεραιότητα του συμπιεσμένου αρχείου προτού διαγράψετε τα αρχικά αρχεία.

Αν το συμπιεσμένο αρχείο περιλαμβάνει κωδικοποιημένα αρχεία, ο Διαχειριστής συμπιεσμένων αρχείων ρωτά τον κωδικό πρόσβασης του συμπιεσμένου αρχείου προτού διενεργήσει τον έλεγχο.

Ο έλεγχος ακεραιότητας δεν υποστηρίζεται από όλους τους τύπους συμπιεσμένων αρχείων. Στην ακόλουθη λίστα παρατίθενται οι τύποι που μπορούν να ελεγχθούν για ακεραιότητα: 7-Zip, RAR, ZIP, ACE, ARJ και Zoo.

#### Συμβουλή

Για να ελέγξετε την ακεραιότητα ενός συμπιεσμένου αρχείου το οποίο δεν υποστηρίζει έλεγχο ακεραιότητας, αποσυμπιέστε όλα τα αρχεία από το συμπιεσμένο αρχείο και ελέγξτε ότι η λειτουργία ολοκληρώθηκε με επιτυχία.

## Για να τροποποιήσετε την προβολή του συμπιεσμένου αρχείου

Μπορείτε να τροποποιήσετε τον τρόπου με τον οποίο ο Διαχειριστής συμπιεσμένων αρχείων εμφανίζει τα περιεχόμενα του συμπιεσμένου αρχείου, ως εξής:

- Εναλλάξτε μεταξύ προβολής φακέλων και προβολής αρχείων. Για περισσότερες πληροφορίες δείτε file-roller-view-type.

- Καθορίστε τη σειρά με την οποία θα εμφανίζονται τα αρχεία στη λίστα. Για περισσότερες πληροφορίες, δείτε file-roller-view-sort.

- Εμφάνιση επιπρόσθετων λεπτομερειών για τα περιεχόμενα του συμπιεσμένου αρχείου. Για περισσότερες πληροφορίες, δείτε file-roller-extra-info.

Ο Διαχειριστής συμπιεσμένων αρχείων ενημερώνει την προβολή αυτόματα, όταν κάνετε κάποια από τις πιο πάνω τροποποιήσεις.

### Για να ορίσετε τον τύπο προβολής

Αν το συμπιεσμένο αρχείο περιέχει φακέλους, μπορείτε να προβάλετε τα περιεχόμενα του συμπιεσμένου αρχείου είτε σε προβολή φακέλων είτε σε προβολή αρχείων.

#### Προβολή φακέλων

Ο Διαχειριστής συμπιεσμένων αρχείων από προεπιλογή προβάλλει τα περιεχόμενα του συμπιεσμένου αρχείου σε προβολή φακέλων. Για να ορίσετε ρητά την προβολή φακέλων, επιλέξτε Προβολή Προβολή ως φάκελος.

Στην προβολή φακέλων, ο Διαχειριστής συμπιεσμένων αρχείων εμφανίζει τους φάκελους με τον ίδιο τρόπο που τους εμφανίζει ένας περιηγητής αρχείων. Δηλάδη, ο Διαχειριστής συμπιεσμένων αρχείων επισημαίνει τους φακέλους στην περιοχή προβολής με ένα εικονίδιο φακέλου και με το όνομα του φακέλου. Για να δείτε τα περιεχόμενα ενός φακέλου, κάντε διπλό κλικ στο όνομά του.

Η μπάρα φακέλων, την οποία ο Διαχειριστής συμπιεσμένων αρχείων εμφανίζει μόνο στην προβολή φακέλων, περιέχει τα συστατικά που περιγράφονται στον ακόλουθο πίνακα.

Συστατικό | Περιγραφή
Δείχνει το εικονίδιο για την περιήγηση προς τα πίσω στη λίστα ιστορικού τοπποθεσιών. | Πατήστε αυτό το εικονίδιο για να περιηγηθήτε προς τα πίσω στη λίστα ιστορικού των τοποθεσιών.
Δείχνει το εικονίδιο για την περιήγηση προς τα μπροστά στη λίστα ιστορικού τοποθεσιών. | Πατήστε αυτό το κουμπί για να περιηγηθείτε προς τα μπροστά στη λίστα ιστορικού τοποθεσιών.
Δείχνει το εικονίδιο για να περιηγηθείτε ένα επίπεδο πάνω στη δενδρική δομή των φακέλων. | Πατήστε αυτό το κουμπί για να περιηγηθείτε ένα επίπεδο προς τα πάνω στη δενδρική δομή των φακέλων.
Δείχει το εικονίδιο για το άνοιγμα του φακέλου στο ψηλότερο επίπεδο στο συμπιεσμένο αρχείο. | Πατήστε αυτό το κουμπί για να ανοίξετε το φάκελο στο ψηλότερο επίπεδο του συμπιεσμένου αρχείου.
Τοποθεσία | Αυτό το πεδίο δείχνει την πλήρη διαδρομή, μέσα στο συμπιεσμένο αρχείο, του τρέχοντος φακέλου. Για να μεταβείτε σε ένα διαφορετικό επίπεδο στη δενδρική δομή των φακέλων, πληκτρολογείστε την νέα τοποθεσία στο πεδίο Τοποθεσία και μετά πατήστε Return. Ο Διαχειριστής συμπιεσμένων αρχείων εμφανίζει τα περιεχόμενα της νέας τοποθεσίας.

#### Προβολή αρχείων

Για να επιλέξετε την προβολή αρχείων, επιλέξτε Προβολή Προβολή όλων των αρχείων.

Στην προβολή αρχείων, ο Διαχειριστής συμπιεσμένων αρχείων εμφανίζει όλα τα αρχεία στο συμπιεσμένο αρχείο, συμπεριλμβανομένων των αρχείων από τους υποφακέλους, σε μια λίστα.

### Για να ταξινομήσετε τη λίστα αρχείων

Μπορείτε να ταξινομήσετε τη λίστα κατά όνομα, μέγεθος, τύπο, ημερομηνία τροποποίησης, ή τοποθεσία.

Για να καθορίσετε μια σειρά ταξινόμησης, πατήστε την επικεφαλίδα της αντίστοιχης στήλης.

Για να αντιστρέψετε τη σειρά ταξινόμησης, ξαναπατήστε στην επικεφαλίδα.

Για παράδειγμα, για να ταξινομήσετε τη λίστα αρχείων κατά ημερομηνία τροποποίησης, πατήστε στην επικεφαλίδα Ημερομηνία τροποποίησης. Ο Διαχειριστής συμπιεσμένων αρχείων ανακατανέμει τη λίστα αρχείων ώστε να εμφανίζει τα αρχεία κατά ημερομηνία τροποποίησης, ξεκινώντας από το παλαιότερο. Για να εμφανίσετε τα πιο πρόσφατα αρχεία πρώτα, πατήστε ξανά στην επικεφαλίδα Ημερομηνία τροποποίησης.

Ο Διαχειριστής συμπιεσμένων αρχείων πάντα εφαρμόζει μια δευτερεύσουσα ταξινόμηση βάσει του ονόματος αρχείου. Για παράδειγμα, ο Διαχειριστής συμπιεσμένων αρχείων ταξινομεί κατά όνομα όλα τα αρχεία που έχουν την ίδια ημερομηνία τροποποίησης.

### Για να εμφανίσετε επιπρόσθετες λεπτομέρειες

Για να ανοίξετε το διάλογο Τελευταία έξοδος, επιλέξτε Προβολή Τελευταία έξοδος:

- Αν δοκιμάσατε το συμπιεσμένο αρχείο στην τρέχουσα συνεδρία του Διαχειριστή συμπιεσμένων αρχείων, ο διάλογος Τελευταία έξοδος εμφανίζει τα αποτελέσματα από τη τελευταία δοκιμή.

- Αν δε δοκιμάσατα το συμπιεσμένο αρχείο στην τρέχουσα συνεδρία του Διαχειριστή συμπιεσμένων αρχείων, ο διάλογος Τελευταία έξοδος εμφανίζει μια λίστα με όλα τα αρχεία στο συμπιεσμένο αρχείο, αλλά δεν υποδεικνύει την κατάστασή τους. Αντί γι' αυτό, ο διάλογος Τελευταία έξοδος παρέχει το συμπιεσμένο μέγεθος κάθε αρχείου και το ποσοστό συμπίεσης, και την ημερομηνία και ώρα της πιο πρόσφατης τροποποίησης του αρχείου.

## Χρησιμοποιώντας τον Περιηγητή αρχείων για να δουλέψετε με συμπιεσμένα αρχεία

Μπορείτε να χρησιμοποιήσετε τον περιηγητή αρχείων για να προσθέσετε αρχεία σε ένα συμπιεσμένο αρχείο, ή για να αποσυμπιέσετε αρχεία από ένα συμπιεσμένο αρχείο.

### Για να προσθέσετε αρχεία σε ένα συμπιεσμένο αρχείο με τον Περιηγητή αρχείων

Μπορείτε να χρησιμοποιήσετε τον περιηγητή αρχείων για να προσθέσετε αρχεία σε ένα συμπιεσμένο αρχείο, με τους εξής τρόπους:

- Σύρετε τα αρχεία σε ένα παράθυρο του Διαχειριστή συμπιεσμένων αρχείων από ένα παράθυρο του περιηγητή αρχείων.

- Χρησιμοποιηστε το αναδυόμενο μενού του περιηγητή αρχείων για να προσθέσετε αρχεία στο συμπιεσμένο αρχείο.

Για να χρησιμοποιήσετε το αναδυόμενο μενού του περιηγητή αρχείων για να προσθέσετε αρχεία σε ένα συμπιεσμένο αρχείο, ακολουθήστε τα εξής βήματα:

1. Κάντε δεξί κλικ στα αρχεία ή τους φακέλους στο παράθυρο του περιηγητή αρχείων.

2. Επιλέξτε Δημιουργία συμπιεσμένου αρχείου από το αναδυόμενο μενού του περιηγητή αρχείων για να εμφανίσετε το διάλογο Δημιουργία συμπιεσμένου αρχείου του Διαχειριστή συμπιεσμένων αρχείων.

3. Εισάγετε το όνομα του συμπιεσμένου αρχείου, χωρίς την επέκταση του αρχείου, στο πεδίο Συμπιεσμένο αρχείο.

4. Επιλέξτε τον τύπο του συμπιεσμένου αρχείου από τη αναδιπλούμενη λίστα.

5. Επιλέξτε την τοποθεσία που θέλετε να αποθηκεύσετε το συμπιεσμένο αρχείο, από την αναδιπλούμενη λίστα Τοποθεσία. Αν δεν υπάρχει η τοποθεσία στη λίστα επιλέξτε Άλλο... για να την επιλέξετε από το διάλογο Τοποθεσία.

6. Διαλέξτε τις απαιτούμενες επιλογές πατώντας στο Άλλες επιλογές. Για περισσότερες πληροφορίες για τις επιλογές δημιουργίας, δείτε το file-roller-create-options.

7. Πατήστε Δημιουργία για να προσθέσετε τα επιλεγμένα αρχεία στο ριζικό φάκελο του καθορισμένου συμπιεσμένου αρχείου.

   Για να επιλέξετε κάποια από τις προχωρημένες επιλογές προσθήκης, θα πρέπει να εκκινήσετε τον Διαχειριστή συμπιεσμένων αρχείων όπως περιγράφεται στο file-roller-to-start.

### Για να αποσυμπιέσετε αρχεία από ένα συμπιεσμένο αρχείο χρησιμοποιώντας τον Περιηγητή αρχείων

Μπορείτε να χρησιμοποιήσετε τον περιηγητή αρχείων για αποσυμπιέσετε αρχεία από ένα συμπιεσμένο αρχείο, με τους εξής τρόπους:

- Σύρετε τα αρχεία από ένα παράθυρο του Διαχειριστή συμπιεσμένων αρχείων σε ένα παράθυρο του περιηγητή αρχείων.

- Χρησιμοποιήστε το αναδυόμενο μενού του περιηγητή αρχείων για να αποσυμπιέσετε τα αρχεία από το συμπιεσμένο αρχείο.

Για να χρησιμοποιήσετε το αναδυόμενο μενού του περιηγητή αρχείων για να αποσυμπιέσετε αρχεία από ένα συμπιεσμένο αρχείο, ακολουθήστε τα εξής βήματα:

1. Κάντε δεξί κλικ στο συμπιεσμένο αρχείο στο παράθυρο του περιηγητή αρχείων.

2. Επιλέξτε Αποσυμπίεση εδώ για να αποσυμπιέσετε όλα τα περιεχόμενα του συμπιεσμένου αρχείου στον κατάλογο όπου βρίσκεται το συμπιεσμένο αρχείο.

Αν το συμπιεσμένο αρχείο είναι κωδικοποιημένο, ο Διαχειριστής συμπιεσμένων αρχείων θα σας ζητήσει να εισάγετε τον κωδικό προτού αποσυμπιέσει τα αρχεία.

## Επιλογές δημιουργίας

Όταν δημιουργείτε ένα νέο συμπιεσμένο αρχείο, ή όταν μετατρέπετε ένα υπάρχον συμπιεσμένο αρχείο σε μια άλλη μορφή, πατήστε στο Άλλες επιλογές για να ορίσετε τις ακόλουθες προχωρημένες επιλογές:

Κωδικός πρόσβασης

- Πληκτρολογήστε τον κωδικό πρόσβασης που θα χρησιμοποιηθεί για να κωδικοποιηθεί το συμπιεσμένο αρχείο. Αν δεν καθοριστεί κωδικός πρόσβασης, το συμπιεσμένο αρχείο δε θα είναι κωδικοποιημένο.

  Δεν υποστηρίζουν όλοι οι τύποι αρχείων κωδικοποίηση. Για περισσότερες πληροφορίες για την κωδικοποίηση αρχείων, δείτε το file-roller-encrypt-files.

Κρυπτογράφηση και της λίστας αρχείων

- Αν επιλεγεί, ο κωδικός πρόσβασης θα ζητηθεί ακόμα και για να προβληθεί η λίστα των αρχείων που περιέχονται σε ένα συμπιεσμένο αρχείο, αλλιώς θα ζητηθεί μόνο για να αποσυμπιεστούν τα αρχεία από το συμπιεσμένο αρχείο. Αυτή η επιλογή είναι διαθέσιμη μόνο αν έχει οριστεί ένας κωδικός πρόσβασης.

Διάσπαση σε ενότητες

- Επιλέξτε το για να διασπάσετε το συμπιεσμένο αρχείο σε περισσότερα αρχεία με το καθορισμένο μέγεθος.

  Μόνο τα συμπιεσμένα αρχεία 7-Zip και RAR υποστηρίζουν αυτό το χαρακτηριστικό.

## Επιλογές προσθήκης

Οι διάλογοι Προσθήκη αρχείων και Προσθήκη φακέλων παρέχουν τις ακόλουθες επιλογές:

Προσθήκη μόνο αν είναι νεότερο

- Επιλέξτε το για να προσθέσετε το καθορισμένο αρχείο στο συμπιεσμένο αρχείο μόνο αν το συμπιεσμένο δεν περιέχει το καθορισμένο αρχείο, ή αν περιέχει μια προηγούμενη έκδοσή του. Ο Διαχειριστής συμπιεσμένων αρχείων χρησιμοποιεί την ημερομηνία τροποποίησης για να διευκρινίσει ποιό από τα αρχεία είναι το πιο πρόσφατο. Αν η έκδοση του αρχείου μέσα στο συμπιεσμένο αρχείο είναι η πιο πρόσφατη, τότε ο Διαχειριστής συμπιεσμένων αρχείων δεν προσθέτει το καθορισμένο αρχείο στο συμπιεσμένο αρχείο.

  Αν δεν το επιλέξετε, τότε ο Διαχειριστής συμπιεσμένων αρχείων θα προσθέσει το αρχείο στο συμπιεσμένο αρχείο και θα αντικαταστήσει το προηγούμενο περιεχόμενο του συμπιεσμένου.

  ### Συμβουλή

  Αν χρησιμοποιείτε το Διαχειριστή συμπιεσμένων αρχείων για να κρατάτε αντίγραφα ασφαλείας, τότε η επιλογή Προσθήκη μόνο αν είναι νεότερο είναι πολύ χρήσιμη. Για παράδειγμα, το συμπιεσμένο αρχείο `backup.tar.gz` περιέχει ένα αντίγραφο ασφαλείας του προσωπικού σας φακέλου το οποίο λήφθηκε πριν από μια βδομάδα. Για να το ενημερώσετε ώστε να περιέχει ένα τρέχον αντίγραφο ασφαλείας του προσωπικού σας φακέλου, ακολουθήστε τα εξής βήματα:

  1. Ανοίξτε το συμπιεσμένο αρχείο `backup.tar.gz` στο Διαχειριστής συμπιεσμένων αρχείων.

  2. Επιλέξτε Επεξεργασία Προσθήκη για να εμφανιστεί ο διάλογος Προσθήκη φακέλου.

  3. Επιλέξτε τον προσωπικό σας φάκελο.

  4. Επιλέξτε το Προσθήκη μόνο αν είναι νεότερο.

  5. Πατήστε Προσθήκη.

  Ο Διαχειριστής συμπιεσμένων αρχείων αυτόματα προσθέτει στο συμπιεσμένο αρχείο όλα τα αρχεία που δημιουργήσατε την τελευταία εβδομάδα, και ενημερώνει όλα τα αρχεία που τροποποιήσατε την τελευταία εβδομάδα. Ωστόσο, ο Διαχειριστής συμπιεσμένων αρχείων δεν αφαιρεί από το συμπιεσμένο αρχείο τα αρχεία που διαγράψατε κατά την τελευταία εβδομάδα. Η λειτουργία ενημέρωσης του συμπιεσμένου αρχείου είναι πολύ γρηγορότερη από τη λήψη ενός πλήρους αντιγράφου ασφαλείας του προσωπικού σας φακέλου.

### Επιλογές προσθήκης στο φάκελο

Οι ακόλουθες επιλογές είναι διαθέσιμες στο διάλογο Προσθήκη φακέλου και επιτρέπουν την αυτόματη επιλογή και προσθήκη όλων των αρχείων που πληρούν ορισμένα κριτήρια:

Συμπερίληψη αρχείων

- Πληκτρολογήστε ένα κριτήριο ονομάτων αρχείων σ' αυτό το πεδίο για να συμπεριλάβετε αρχεία με ονόματα που πληρούν το συγκεκριμένο κριτήριο. Δείτε το file-roller-pattern για περισσότερες πληροφορίες σχετικά με τα κριτήρια ονομάτων αρχείων.

Εξαίρεση αρχείων

- Πληκτρολογήστε ένα κριτήριο ονομάτων αρχείων σ' αυτό το πεδίο για να εξαιρέσετε αρχεία με ονόματα που πληρούν το συγκεκριμένο κριτήριο. Δείτε το file-roller-pattern για περισσότερες πληροφορίες σχετικά με τα κριτήρια ονομάτων αρχείων.

Εξαίρεση φακέλων

- Πληκτρολογήστε ένα κριτήριο ονομάτων αρχείων σ' αυτό το πεδίο για να εξαιρέσετε φακέλους με ονόματα που πληρούν το συγκεκριμένο κριτήριο. Δείτε το file-roller-pattern για περισσότερες πληροφορίες σχετικά με τα κριτήρια ονομάτων αρχείων.

Συμπερίληψη υποφακέλων

- Επιλέξτε το για να προσθέσετε όλα τα αρχεία που πληρούν τα κριτήρια, από τον τρέχοντα φάκελο και τους υποφάκελους.

  Το όνομα του αρχείου και όχι του υποφακέλου θα πρέπει να πληρεί τα καθορισμένα κριτήρια.

  Αν δεν κάνετε αυτή την επιλογή, ο Διαχειριστής συμπιεσμένων αρχείων θα προσθέσει τα αρχεία που ταιριάζουν από τον τρέχοντα φάκελο μόνο.

Εξαίρεση φακέλων που είναι συμβολικοί σύνδεσμοι

- Επιλέξτε το για να παραλείψετε αρχεία από φακέλους που είναι συμβολικοί σύνδεσμοι. Οι συμβολικοί σύνδεσμοι είναι δείκτες ή συντομεύσεις προς άλλους φακέλους.

  Αν δεν το επιλέξετε, ο Διαχειριστής συμπιεσμένων αρχείων θα προσθέσει τα αρχεία που ταιριάζουν από τους φακέλους που είναι συμβολικά αρχεία.

Επιλογές αποθήκευσης

- Πατήστε αυτό το κουμπί για να αποθηκεύσετε την τρέχουσα συλλογή από προχωρημένες επιλογές προσθήκης σε ένα αρχείο. Εμφανίζεται ο διάλογος Επιλογές αποθήκευσης. Εισάγετε ένα περιγραφικό όνομα αρχείου στο πεδίο Όνομα επιλογών, και μετά πατήστε Αποθήκευση.

Επιλογές φόρτωσης

- Πατήστε αυτό το κουμπί για να φορτώσετε ή να διαγράψετε προηγουμένως αποθηκευμένη συλλογή από προχωρημένες επιλογές προσθήκης. Ο διάλογος Επιλογές φόρτωσης θα εμφανιστεί.

  - Για να φορτώσετε μια συλλογή από επιλογές, επιλέξτε το αρχείο επιλογών από τη λίστα, και μετά πατήστε Εφαρμογή.

  - Για να σβήσετε μια συλλογή από επιλογές, επιλέξτε το αρχείο επιλογών από τη λίστα, μετά πατήστε στο Απομάκρυνση. Πατήστε Κλείσιμο για να κλείσετε το διάλογο Φόρτωση επιλογών.

Επαναφορά επιλογών

- Πατήστε σε αυτό το κουμπί για να επαναφέρετε την τρέχουσα συλλογή από προχωρημένες επιλογές προσθήκης στις προεπιλεγμένες ρυθμίσεις τους.

## Επιλογές αποσυμπίεσης

Ο διάλογος Αποσυμπίεση παρέχει τις εξής επιλογές, οι οποίες αποθηκεύονται όταν κλείσετε το Διαχειριστή συμπιεσμένων αρχείων.

Αποσυμπίεση

- Επιλογή των αρχείων που θα αποσυμπιεστούν:

  Όλα τα αρχεία

- Αποσυμπίεση όλων των αρχείων από το συμπιεσμένο αρχείο.

Επιλεγμένα αρχεία

- Αποσυμπίεση των επιλεγμένων αρχείων από το συμπιεσμένο αρχείο.

Αρχεία

- Αποσυμπίεση από το συμπιεσμένο αρχείο όλων των αρχείων τα οποία πληρούν ένα καθορισμένο κριτήριο. Δείτε το file-roller-pattern για περισσότερες πληροφορίες σχετικά με τα κριτήρια ονομάτων αρχείων.

Ενέργειες

- Διαλέξτε τις ακόλουθες επιλογές αποσυμπίεσης:

  Αναδημιουργία φακέλων

- Επιλέξτε το για να αναδημιουργηθεί η δομή των φακέλων όταν θα αποσυμπιεστούν τα καθορισμένα αρχεία.

  Για παράδειγμα, έστω ότι ορίζετε το `/tmp` στο πεδίο Όνομα αρχείου και επιλέγετε να αποσυμπιέσετε όλα τα αρχεία. Το συμπιεσμένο αρχείο περιέχει έναν υποφάκελο που ονομάζεται `doc`.

  - Αν επιλέξετε Αναδημιουργία φακέλων, ο Διαχειριστής συμπιεσμένων αρχείων θα αποσυμπιέσει τα περιεχόμενα του υποφακέλου στο `/tmp/doc`.

  - Αν δεν επιλέξετε Αναδημιουργία φακέλων, ο Διαχειριστής συμπιεσμένων αρχείων δε θα δημιουργήσει καθόλου υποφακέλους. Αντί αυτού, ο Διαχειριστής συμπιεσμένων αρχείων θα αποσυμπιέσει όλα τα αρχεία από το συμπιεσμένο αρχείο, συμπεριλαμβανομένων και αυτών από τους υποφακέλους, στο `/tmp`.

Αντικατάσταση υπάρχοντων αρχείων

- Επιλέξτε το για να αντικαταστήσετε όλα τα αρχεία στο φάκελο προορισμού έχουν το ίδιο όνομα με τα καθορισμένα αρχεία.

  Αν δεν το επιλέξετε, ο Διαχειριστής συμπιεσμένων αρχείων δε θα αποσυμπιέσει τα καθορισμένα αρχεία αν υπάρχει ένα αρχείο με το ίδιο όνομα στο φάκελο προορισμού.

Να μην αποσυμπιέζονται παλιά αρχεία

- Αυτή η επιλογή έχει αποτέλεσμα μόνο όταν είναι επιλεγμένη και η Αντικατάσταση υπάρχοντων αρχείων.

  Επιλέξτε Να μην αποσυμπιέζονται παλιά αρχεία για να αποσυμπιεστεί το καθορισμένο αρχείο μόνο αν ο φάκελος προορισμού δεν περιέχει το καθορισμένο αρχείο, ή αν ο φάκελος προορισμού περιέχει μια παλιότερη έκδοση του καθορισμένου αρχείου. Ο Διαχειριστής συμπιεσμένων αρχείων χρησιμοποιεί την ημερομηνία τροποποίησης για να διευκρινίσει ποιό αρχείο είναι το πιο πρόσφατο. Αν η έκδοση του αρχείου στο συμπιεσμένο αρχείο είναι παλιότερη, ο Διαχειριστής συμπιεσμένων αρχείων δε θα το αποσυμπιέσει στο φάκελο προορισμού.

  Αν δεν επιλέξετε Να μην αποσυμπιέζονται παλιά αρχεία ενώ είναι επιλεγμένη η Αντικατάσταση υπάρχοντων αρχείων, τότε ο Διαχειριστής συμπιεσμένων αρχείων αποσυμπιέζει τα καθορισμενα αρχεία από το συμπιεσμένο αρχείο και αντικαθιστά τα προηγούμενα περιεχόμενα του φακέλου προορισμού.